
AMABARA G’EMYAKA 40 EHINGIWIRE KULUGA 1959-1990
1959

BILEMOLENGIRE


1970

TWEYAMBE

1960

IJA WEBONERE


1971

SISIMUKA

1961

BILYE OYEKOMIRE


1972

SHAYA

1962

GUMISA OMWOYO


1973

GENDERERA

1963

OTURA OBUNGYA


1974

WEKEBUKE

1964

KARAMANSHANYIO


1975

KAKIWEYO

1965

NDARWEBOINE


1976

IJA BALEBE

1966

BABINDANGIIRE


1977

HENJUZA

1967

TEEKANA



1978

SHULIZA

1968

TABAARO



1979

TIKILIWA IGAMBA

1969

NYIKIRA



1980

BURUR’OBONE

1981

GALAZIW’ENZIHI


1991

HUMURA

1982

GOSHOKO



1992

NYIN’EIRIHO

1983

SHOBOKERWA


1993

YOMBEKA

1984

IKINGURA



1994

HUMBYA

1985

KANKWEHANUZEHO


1995

GUMA

1986

SHUUBI



1996

YECHUZE

1987

WEMOGE



1997

CHWAZIIKA

1988

KAKUTANTALIKWA


1998

TEKEREZA

1989

KWATIRAHO



1999

FUKAMA

1990

HANULIRWA



2000

SHANDUUKA

EMIGANI YEKIHAYA NA IKENGYA
1. Ab’atafile nka nyina, afa nka nyinazara

2. Aba owa njura tibafa

3. Ababegana embisi, tibabegana ehire

4. Ababi batamisa okuchura

5. Ababili bageya omoi

6. Abachumbi kukanya nikwo enyungu kuyenga

7. Abafu bageyana, empisi negeya eyabo eti: "munwa gulya abafu"

8. Abafukana babiri omoi agwa

9. Abagambirwe, tibafa bona

10. Abagenda babili baijukanyia

11. Abagonjanganyia batwekangana omushunga

12. Abagonjanganyia bela pe

13. Abahango balya

14. Abaho aimire nyina, tabaho aimire mwana

15. Abaisi b`ensenene, nibo bazilya

16. Abaitu bangi: oti takabonaga naku

17. Abakama babili tibaikala ntebe emoi

18. Abakama nshonzi, iterana ekiro

19. Abakazi bushai bw`embogo, bwoma eiguru omunda bubisi

20. Abakazi nkaito y'ekigogo tejuna mahwa

21. Abakazi nshaho ya boha (mbagora)

22. Abakazi ntama, ekyakubaita tibakimanya

23. Abakazi rubango, baikara nibagorora

24. Abakazi tibazara lero nyanjara atazira.

25. Abakuru babili, bakaranga einei lihya

26. Abalezi babili baliza omwana

27. Abalukirwa kimoi balulirwa kimoi

28. Abana b'omukaikuru omoi bagambisa

29. Abangi batali bawe, bakwomberera orwaire

30. Abantu baba kinyo ky'enkoko kyera rubaju kiragura rundi

31. Abantu baba kizi ky'enkoko kyera rubaju kiragura rundi

32. Abantu baba ntare.

33. Abantu tibafunda munju emitima niyo efunda

34. Abarai betwera

35. Abarungi bigoye, tibiwa mu ngemu

36. Abarungi byahi, tibiwa mu ngemu

37. Abashaija birere, tibera munda

38. Abashaija mpungu

39. Abashaija myongu, hakoma n'etunumuka

40. Abashaija nkonjwa bahya ekishushu omunda baikale

41. Abashenyire nkwi zabo balya akomile

42. Abasigazi baitwa agomile

43. Abatanywa njahe tibabazibwa muliro

44. Abatiganda nibarwana tibombeka ekagoba

45. Abatitilyo nibo Barahi

46. Abato b`omwaishaza, nibo bakuru ba banu

47. Abato b'omwa Wamara bukeile nibo bagurusi bamwo

48. Abaza akira ayesiza

49. Abaza omuhanda aba agulibatire

50. Abaza omuhanda tahaba

51. Abazibamba tibo bazitera

52. Abazikwa nyanga emoi, tibaherana

53. Abazishenya tibazoota

54. Abebire tamanya ikwo ajweta

55. Abeihya tamila kachwanta (tapokya) tagamba kamoi

56. Abeiyera omukama, abemba

57. Abema rubaju rumoi basindika ebilemire

58. Abera akanyonyi akabera kahyaharara

59. Abinga omugurusi, tagira ati: lyampendekera

60. Abingire omugurusi takagarukire, Oti: "ita nanka airuka"

61. Abingire omugurusi takagarukire, oti: omugurusi w'omwaitu airuka

62. Abingire sho takagarukire oti "tata agila amaguru"

63. Abona nyina yakuzire, ati "ebyajugire mawe bikafa bushai"

64. Abontabila enkumu nibo baiya enfumaza

65. Abontegenyeza nibo banshenga

66. Abukaire nabegesa ekyara, atabulaize nabegesa elisho

67. Abunga n'omuze taguchwa

68. Abungya nyina tamushereka

69. Abura ni sho, omukama tabura

70. Abyama aharungi niwe agarama

71. Achumbirwa muka ishe, niwe alya muno

72. Achura kukira nyina mwana niwe aba amwisile

73. Achurira aw'amanya, taburwa maizi

74. Aferwa kubi achura kubi

75. Afire anura, agenzire agonga

76. Afundiliirwe tagira at: tintiganda mu toigo

77. Agabira nyawagaba niwe ayeza. Omulimiriza tagabira nyamuha

78. Agabonangoine, tigebwa

79. Agaigana embale tigaigana mpelelo

80. Agaita maju tegetela yaya (iyaya)

81. Agaitana gokyangana

82. Agakuru garunga omugobe

83. Agaleba enchoncho tigaleba rumbugu

84. Agamba akenjoki eihaima tanywa bwoki bwayo

85. Agamba byona abeihya

86. Agamba ebyo njoki alya, talya byana byazo

87. Agamba ekibi tiwe aba akilesire

88. Agamba mbere tamanya kyo alahorara

89. Agamba mbere tamanya ky'owa nyuma alumuhorara

90. Agambira aigusire, abaza

91. Agambira omu ruhanga aba natega

92. Agamela mbele tigalya

93. Agaya emilimo anyegeza obworo

94. Agenda bunyira, anyira

95. Agenda omwe tahaba. Mwange telema

96. Ag'engobya, ganyobwa enkurumbuzi

97. Agenzire agila ekimwimukize

98. Agenzire alyayo, Kashumba akalya Bikiga enkonya

99. Agikwete aha ihembe niwe mukama wayo

100. Agila ati nakaboine aba nandamulula

101. Ago kagaya, nigo gabutosa

102. Ago olatera, nigo ndazina (ndaguruka)

103. Agoba enyungu, agoba enziro

104. Agogaya nigo gabutosa

105. Ag'oinago nigo oshekesa

106. Agonza akabi, anywegera empazi

107. Agonza ebihile tabisasa

108. Agonza kulya ashenya

109. Agonza munyanya, tashwerwa nawe

110. Agonza okulengya tataka

111. Agwa owabo akanga kera

112. Agya kuhamba omwa muka ishe, asiga omwa nyina nigwaka

113. Agya owabo tahaba

114. Aha zigija etalya nkeke eba etagyeteinwe

115. Ahabi arugwa, enshenga ibiri zatangatanganwa aha mukare

116. Ahabi harugwa, emparara ekarwara ekihazi

117. Ahabwa niwe ayongezibwa

118. Ahara habi, omunda tieyagwa

119. Ahara n'omukuzimu

120. Ahara ohabehya nyoko, sho aliba agobayo

121. Ahara ohabehya sho, nyoko aliba agobayo

122. Ahaza orw'enya bararuju ayenda obusokerere

123. Aheleka atashulize bamwetera kubaga

124. Ahendwa emikono niwe ayangire kwara

125. Ahesha enfuka, tiwe alima

126. Ahiga engoi, niwe elya

127. Ahiga enjura, niwe amanya ekigyamura

128. Ahika enyungu niwe ayesiga enziro

129. Aho bata akakumu, niho amahina galetwa

130. Aho kuhana omufu ohana omugera

131. Aho nyina enju atali, ebikere bitemba engemu

132. Aho nyina enju atali, ebikere bitemba enju

133. Aho orwihura rutali, akabindizi kamara amahano

134. Aho otalumusha, toshura mukaikuru wao.

135. Aho oyesiga abajuni, niyo abaisi baruga

136. Ahoshanga omukama, niho oramiza

137. Ahwa amani, ahwa amairu

138. Aiguisire  tachumbira mwangani

139. Aija kubiha ati nkaba nyin'embwa yange

140. Aija kuhehya, ati: nkaba nyina embwa yange

141. Aikiriza ataboine aba abigambirwe

142. Aikiriza kuhanwa, niwe ahana banu

143. Aimukya omukono kaba atalikuragira, aba natege

144. Aina amagezi, tiyetega, kayetega yeshara

145. Aina ekishagura tahendeka (bikyai)

146. Aina ekyo oinakyo tomusindira

147. Aina embanda niwe mukama wayo

148. Aina ishe takura

149. Aina ishe tayefera

150. Aina ishe tayekomera nkwi

151. Aina omulimo tabura bilamujuna

152. Ainegeza emyanya ebiri, ahywe obwa amatai

153. Ain'embeho targwa muliro

154. Aita akanyambo, abara amatai

155. Aita obukoi amyika

156. Aiya akato obuziba, niwe akagarunujo

157. Aiya omubazi oguturukiza niwe amanya ekigwiza

158. Ajujukanira okulya itajujukanira kulima

159. Ajukanira okulya, tajukanira kulima

160. Ajuma amukira tainuguka

161. Ajuna akanyonyi, akajuna kakyaharara

162. Ajwara entogoro, abanzaho ekyai

163. Ak’ebasha tolya.

164. Ak’olalya tolebereza.

165. Ak’omungoma kamanywa omubambi.

166. Ak’owanyu tikatanga kuhiga kawe.

167. Akaaha ati ti mpili bwato

168. Akaaha ati ti mpili mugogo

169. Akababi kati bugutubugutu: akashankara kati (kaye, kaye) nanye nkabwekangaho

170. Akabambwa nyinako kahaga emifunyo

171. Akabanwa k'enjagajagi, tikalya mara g'ente yabo

172. Akabare bakakanaga omuyanja kati naruga bwikaro nagya bwikaro

173. Akabi k'enfura nokuturanwa

174. Akabi mpya

175. Akabira omu njoka, nilo kashohorera omu kanwa

176. Akabwa kabunga bakakoma eibare aha kuguru

177. Akabwa kabunga bakateza omukunga

178. Akabwa kabunga kakabonayo eigufa kalinena

179. Akabwa kabunga kashombera abaana bako omukuuru

180. Akabwa kabunga tikalya fo ya nte zabo

181. Akachumu kagonga omwa nyinako

182. Akachwantai kamaya nyinako

183. Akachwekaniso kakaita ekigongoro

184. Akafa nikalya enaku zikaita irai

185. Akafunako kaita obukoi

186. Akagambo karungi, karaza empisi anuigi

187. Akagenda nikalya, enaku zikaita irai

188. Akagunju kataina muhigo, tikawa kukukuma

189. Akagunju tikakafire, ati-omukira gwa n'eihembe

190. Akaguru buzaire

191. Akahyo kashalira enakuliba lisho

192. Akaijwire kabira

193. Akainamire tikahendwa muyaga

194. Akajuga omu ngoma kamanywa omubambi

195. Akajunga omu ngoma kamanywa omubambi

196. Akakaikuru ka bunenka kakerulira oburoi omu rufunjo

197. Akakaikuru kamakune, bakazika nikaleba

198. Akakaikuru k'enshoni bakarika nikalora

199. Akake ka kaina emizi ni nk'orumingo tikasindurwa muyaga

200. Akake kakuletela akandi

201. Akake k'obukama kakira ebingi byo mwawe

202. Akake n'akake katumbisa ekihango

203. Akake okalya n'owawe

204. Akakila k'embuzi katela mbali kalikugoba

205. Akaklakwisa eshabo ikalibatira

206. Akalari kataina irogo tikaita

207. Akalezire enkoko, tikagiita

208. Akalimalimo, kazaza omuti empaka

209. Akalyo k'omwimi, okalya onwo omukoloire

210. Akamunywamunywai kakagwa ha rushwi, kati "Ka ndiba ntabatera mugere, nimulya"

211. Akana enshonzi, kalisa enyama konkai

212. Akana kahendorushanju katwala onitokutela nyina

213. Akana kakumanya, tokashagalinira

214. Akana katagenda, kati: mawe niwe achumba

215. Akana katali kawe, k'okatuma obukama, keramira

216. Akana kawanyu ti kawe

217. Akanamiro karwanisa eminyai (Akanamiro = ekikoma-kome)

218. Akandemba tindya, namulemba tinagila

219. Akanena amagufa kamanya ikwo kalagamila

220. Akanwa kabi kagamba narafa

221. Akanwa kabi kagamba narafa

222. Akanwa kabi, n'akashamire kuchura

223. Akanwa kahola kalya ebyokya

224. Akanwa k'enshoni karambara nyinako

225. Akanya obwoya kekengesa obugunju

226. Akanyaikombo kakanigira endahi omu mlinzi kati "Tata akansigira amanigira iguru

227. Akanyangobera kameziire ha rubungo, kati: ninye mukuru wa hanu

228. Akanyasi kamoi kakaruga ahanju tegwa njura

229. Akanyasi karakwisa amazi oyeguna okalibatire

230. Akanyobwa kamoi, kakakwasa embeba

231. Akanyonyi katahalala tikamanya ruhanga rweza buro

232. Akarungi kalaza empisi aha nuigi

233. Akarungi okaija owanyu

234. Akarungi okalya  n'alikatebwa

235. Akarungi torebereza

236. Akashanju katera mukabaro Kokabona okachwisa ekibanga

237. Akashasi kamanywa nyinako

238. Akashwi kamoi kamara obwoki

239. Akasimasima kazaza omuti empako

240. Akasimasimo kata enyabugyo

241. Akasimasimo, Kajwisa omuramba

242. Akasirizi kokya omunwa

243. Akatagaito k'enjara, omukaikuru akokya omukoi namaizi gorubiga

244. Akataho kabunga, kashomba olurando

245. Akataina bikya kakwatalelo akainabyo

246. Akataina bikya kakwatwa, lelo akainabyo.PRIVATE 

247. Akataizire bwankyai kaija bwaigoro.

248. Akatali ka nyoko, okalya enjura ekeile.

249. Akatali kawe okalya na nkeozile.

250. Akatatwire kashasa nyinako.

251. Akatemera tikemerwa.

252. Akateshaigila tikanya bwoya.

253. Akatesigile tikalela ibili.

254. Akati ak'oboine, tikakugwa mu liisho.

255. Akati kalakwisa amazi, kaikara kainamire.

256. Akati katera mukabaro, k'okabona okachwisa ekibanga.

257. Akatima ntaire hamoi nka alikunya omu nju.

258. Akatima wata hamoi, nkalikuchumbira embwa.

259. Akatima wata hamoi, nk'embwa mbagichumbira embeba.

260. Akatukuru kashuba owa Nyamugarura.

261. Akatwe kasha kagenza alikugya owabo.

262. Akau k'entama, omunda mpisi erumbire.

263. Akauno kakaita obukoi.

264. Akawe kawe akatali kawe okalya olebire eilembo.

265. Akayo kashalira omunaku kisho.

266. Akazama kakumanya tikakushangaliza.

267. Akaze k’enju tikahwa.

268. Akerererwa aha musheka aiyaho ehile.

269. Akerererwa oluguru, ashweka ebya abafile.

270. Akesiza kanena eigufa.

271. Akira amafa gabiri aba aina ekishakira.

272. Akira nyina omwana kuchura niwe aba amurogire(amwisire).

273. Ako bagaya niko katosa obuloi (Akogaya niko kabutosa).

274. Ako olalya omu njura okararamira etakagwire.

275. Akondora nachwa, aba nayeigiza.

276. Akoraheka tokaisa rume.

277. Akoroba tikahendwa muyaga.

278. Akoteka omurushwa tikasigwayo bugenyi.

279. Akowelimila kakila omubego.

280. Akowelimire niyo mpambo.

281. Akoza obwoki, takoza limoi.

282. Akua akake, niwe akuha akahango.

283. Akubanza agabi, nigo akuhoroza.

284. Akubehya: tindya, omubeiya: tinagira.

285. Akubinga nakugambira murungi.

286. Akubingire niwe akuha obulyo.

287. Akuchumbira ebibisi aba nakugonza.

288. Akugahira obuke bwawe, omugahira obuhango bwe.

289. Akuganyira atakuhaire tomanya kwo akushasire.

290. Akugaya niwe akulebela omu kinyaikondo.

291. Akugonza takulibata okashasha.

292. Akugonza, akugonza n’enziro zawe.

293. Akujangula akutelela embwa yawe omu maisho.

294. Akujumisa owanyu ayafire, omuhorora n’owabo ayafire.

295. Akukil’emperwa akukiza eirogo.

296. Akukizire akuteza ely’okwete.

297. Akulebesa omurwaire, niwe amukunagisa.

298. Akulenga ekisisi, aba alikwokya.

299. Akulinda, akuzaza omuze.

300. Akulira mbere, akukiza ekibege.

301. Akunama naboka ake, tosheka.

302. Akunama nakoma ake, tomushekerera.

303. Akunamire aba anyeire.

304. Akunoba akwokeza omu rubabi.

305. Akunoba ashendekereza akutonga.

306. Akunoba kafa, eigufa lye lichumita.

307. Akunoba takwiiya mubyawe, katamuzi niyondikutina.

308. Akunyampira norora, kofa akunya omukanwa.

309. Akunyegerera, omugoromokera.

310. Akutera okutwi omutela elisho.

311. Akuterera omwana bushai, aba akujwangile.

312. Akutigisa akwoleka ekikuli hahi.

313. Akutwara ekiro, omusima bwakeire.

314. Akutwara omukiro omusima bukeire.

315. Akuzaire tomwetonga.

316. Akuzalirwe mbele akubonera eizoba mbele.

317. Akuzigita akushekya.

318. Akuzigita, akunyampisa.

319. Akwatirwa aha mugogo niwe mushuma.

320. Akwebembeire akwoleka entera.

321. Akwebembeire akwoleka omuhanda.

322. Akweta kulya, okagya omwe, oshoma amaizi.

323. Akwima amarwa akwima etamiro.

324. Akwima enyama akugambira okwo byaleleiga.

325. Akwokya, takujumba.

326. Akyenda akibona, Omukomagi ayenda omushana.

327. Alaire ha kibira, ati: g’empisi; iwe ayaija bwankyai oti g’omuntu.

328. Alakubeiyerera omugambira naikiriza.

329. Alakulirage, omubona omu manaba.

330. Alakuwa enkore akuloza omugobe.

331. Alakwima akushekera mpora.

332. Alakwima ati kuli abato.

333. Alakwiya endimi, ageya nyoko oliho.

334. Alakwiyaho omukazi akushura akalalagano.

335. Alala omwoli tagona.

336. Alanyaga ibiri bamubona natabara.

337. Alema enkaito alenga ekigele.

338. Alemba enkobe, alemba ento, kalemba ruhata, ndihaturana.

339. Alembalemba omwana, amukwasa ekishemututu.

340. Alenga ntoro niwe galya.

341. Alenga yaliire emyongu ya mutaiwe ati “biampara”.

342. Alengya tataka.

343. Aliho akugonza akuboine aliho akugonza atakuboine.

344. Alikukukira kakutuma ebigoye, oleta bingi.

345. Alikukukira, akuteza eyo okwete.

346. Alikukulira, akuchumisa elyo okwete.

347. Alikushoita abona ahunire.

348. Alikwegoba, ayeihya eihwa.

349. Alila abakama babili abali kamuganja.

350. Alilobwe nibamwenzaki n’rubambaro.

351. Alima aha rungi, ainuka.

352. Alima na mushaijawe, tanafara.

353. Alima nalila alya nasheka.

354. Alinda ebishusi niwe abyata.

355. Alinda enyonyi alinda obwe.

356. Alinda wakami agunura amaisho.

357. Alwala endwara atagibungye tekila.

358. Aly’enjubu aginyampa.

359. Aly’ensano agyesera.

360. Alya ebyankuba, aikala alalamile.

361. Alya n’owa ishe aba abuzirwe owa nyina.

362. Alya na ishe ageyageya.

363. Alyengiri yegilira.

364. Amabanja gafurura.

365. Amachumu gabiri, gatamba obuta ha nsi.

366. Amagayangane gatonwara obunya xxxxxxxxxxxxxxxxxxxx

367. Amagenyi gabili gakagiza ekikona embaliga.

368. Amagezi gangi nikwo kulaluka.

369. Amagezi ishoke buli omoi aina age.

370. Amagezi itunga.

371. Amagezi muliro gatahurwa njweli.

372. Amagezi ogolekererwa mutahi wawe.

373. Amaguru gahumura omunwa tiguhumura.

374. Amaino g’embwa tigatelana.

375. Amaino gaihwa ganu.

376. Amaino gangi ganuka.

377. Amaino geiyahyo.

378. Amaino katare omutima sisisi.

379. Amaino nigo gombeka.

380. Amairu gangi gaisa.

381. Amaisho g’embwa tigatanga muntu kulya.

382. Amaisho g’omufu n’amushutwire.

383. Amaisho g’omufu n’amwebembeire

384. Amaisho g’omukuru gakila orumuli kumulika.

385. Amaisho gabona, omunwa gubarura.

386. Amaisho galeba, tigagenda.

387. Amaisho galeba, tigalya.

388. Amaisho galeba, tigeya.

389. Amaisho tigahaga mizigaijo.

390. Amaisho tigahwa mubona, amatwi tigahwa muhulilo.

391. Amaizi g’aharai ochumbisa gake.

392. Amaizi g’otayetahire tigamara iliho.

393. Amaizi gasoka tigatemba.

394. Amaizi tigebwa wabo mbeho.

395. Amaju gake gagira embeba igomokire.

396. Amaju garafa gazara ebilema.

397. Amajutai g’ente gashuba omu ruhu.

398. Amajwagu gaisa.

399. Amakombo gahulilaine galya nkoko emoi.

400. Amakune gahesa.

401. Amakunirane tiba itware.

402. Amalalila gakuza eishoke.

403. Amalya gakalisa omukazi empili agyesile mamba.

404. Amani g’ekibanja gema omu kibanga.

405. Amani g’embogo nigo gagita.

406. Amani gabi galis’enkonko oruhumi.

407. Amani ganiga omu kulya.

408. Amara eibanja, amara bulemu.

409. Amara kulya ati omuka nibanyeta.

410. Amara kutunga, ati: ebihimba bita kubi.

411. Amarangara gabunga,lero entukuru !

412. Amarobo tigaigana mpetero.

413. Amarushu, gatambirwa okwegobera.

414. Amarwa gakagobeza Jagata.

415. Amarwa gashusha enju yago.

416. Amarwa nenju yago.

417. Amarwa tigagira rubungo.

418. Amata kulilana, emburabuzi ekamala ebiliro.

419. Amatitilyo nigo marahi.

420. Amazi g’omwana gatumba nyina ataliho.

421. Amazima gakawa akasigara akaba aliho ohai.

422. Amila ekikele niwe amanya okwo alakinyyai.

423. Amuzaile takanshekile, atamuzaile amuli omunda.

424. Anaga enkoko, anaga omuti gwayo.

425. Anagire tahiga hamoi.

426. Anobwa ishe tiruba rujejo.

427. Anura nashalira.

428. Araija, nkabona obwiire nibukya.

429. Arairwe kubi bamubona aha amaimuka.

430. Arakuha enkore, akubanza omugobe.

431. Arakwiita akubanza abutahi.

432. Arakwima ategulira abato.

433. Aralya oburo aragana n’omumiro.


434. Aramura emitwe abanza amiga ogwe.

435. Ararugutura niwe araruyunga.

436. Aruga buto bamwihukya.

437. Aruga ha rwizi ati tilugela.

438. Aruga nyuma, akira agenzire mbere.

439. Aruga okuzimu, tagaya kashana.

440. Arumwa niwe ayara.

441. Ashaba empambo, afukama.

442. Ashaba enkoko, abona nelaura.

443. Ashalira owabo azikiza.

444. Ashambya omutwe, amigamiga ogwe.

445. Ashasha niwe ayara.

446. Ashenya ahekire, aba alizirugaho.

447. Ashenyera aha ibega, aba alishenyerwa

448. Ashereka obuzana bumuchwa.

449. Ashomba embire, atamira enkanja

450. Ashweka ebishwa bibiri, atanura amaisho.

451. Ashwera enyailya tabaza muze.

452. Asiga aga wenene, abarura aga banu.

453. Asigara omukyoto niwe araza omuliro.  

454. Atabaza afa n’akago.

455. Atabaza ahena.

456. Atabaza, ashwera munyanya.

457. Atachuba, talima ntano.

458. Atafe tabura mpanju.

459. Atafire tomuhinduza kati.

460. Atagamba na baana gagwa alutara.

461. Atagamba taholora.

462. Ataganyira kikere ati “tikitwa muhini”.

463. Atagenda, ati: mawe achumba.

464. Atagila magezi talya bya ishe.

465. Atagimanya, agikamira bumosho.

466. Atagobya, akama emoi.

467. Ataha amaizi alenguka.

468. Ataho emilyango, agira ati: kibi tahaa, kirungi tahaa

469. Atahya niwe mulimi.

470. Ataina bingi aina bike.

471. Ataina ishoke, najwenga omukimba.

472. Ataina ke, tazinduka.

473. Ataina kileju, amoisa eishoke.

474. Ataina magezi, talya

475. Ataina maino Mungu niwe aa enyama.

476. Ataina makara tagya mu ishasha.

477. Ataina mpaya, agonza okubaga.

478. Ataina mukazi, ayenabisa.

479. Ataina mulinga, ati: kinuka (nigunuka).

480. Ataina muruka tagya aha kitambo.

481. Ataina mushagazi alea.

482. Ataina mwana ayezanira.

483. Ataina mwe tagana.

484. Ataina ngabo natiza orugali, ataina muhara, nasiga 



omukamwana.

485. Ataina rushabiso, tahabwa.

486. Atakaboine ashekelela ajera.

487. Atakabonaga asera ekihaha oburoi.

488. Atakabonaga kabi ka nyinazara, ati ningya owa mawe.

489. Atakabonaga mbwa etekereire akalega, ati chwa akatebe.

490. Atakabonaga musingo gwendashana, abugusa amatama.

491. Atakafire tibamweta mubure.

492. Atakahutalaga niwe ashekibwa enkoju.

493. Atakairukaga na bushaija bwemeleile tamanya nka busikira.

494. Atakakibonaga abaza alakiboine.

495. Atakakurumaga tomweta biino.

496. Atakararaga, tomutakira njara.

497. Atakatangwaga, tomulengera butangwa.

498. Atakazikile ishe na nyina ebihemu aba akyainabyo.

499. Atakomize, tahwa ikaranga.

500. Atakora talya.

501. Atakubire ati: “henda orwo”.

502. Atakuboine takubaza.

503. Atakugendere ati likaire.

504. Atakuhe ashereka.

505. Atakukwatilemu ati “teneka”.

506. Atakukwatiremu byawe tamanya kwo oremeleirwe.

507. Atakulata ati: “Omukama tagaba”.

508. Atakumanya takutaho njoka.

509. Atakunira munyanya, takunira iba.

510. Atakurambura, takwiba.

511. Atakutolera ruzingo, takutolera kinoinoi.

512. Atakutwalilemu tamanya kwo osikilihirwe.

513. Atakwenda akutuma Bujumba.

514. Atakwenda akwokeza omu rubabi.

515. Atakwenda omwekenga n’abawe.

516. Atakwendera ati “Ekibwa kyawe kitera emisindo”.

517. Atakwendera bana abeta ruuto.

518. Atakwendera mwana aba anobire iwe.

519. Atakwetemu byawe tamanya okwo osikilirwe.

520. Atalamula bisilibyo talamula mabanja.

521. Atalemwa ayungayunga.

522. Atali mu gawe, ati gamba nimpulira.

523. Ataliho aigana afire.

524. Ataliho niwe aita engo.

525. Ataliho, n’ekye tikiliho.

526. Ataliho, tagwerwa muti.

527. Atalya ibanja tatunga.

528. Atamanya kabi ka njura ati: ‘oli mwonyu’.

529. Atamanya kumoisa amanyila aha mwana we.

530. Atamukwete, ati: teneka.

531. Atamuzaire, amulenga eibare.

532. Atanaga taronda.

533. Atarambura atema embire.

534. Atashambya tayokya.

535. Atasheka tamwenya.

536. Atashuliza, bamwetera okubaga.

537. Atatumwa alya bike.

538. Atatwetemu byawe tamanya kwo osikililwe

539. Atayangile kunigwa, tanigwa bwemi.

540. Atega banu otushule bamwetela okumoisa.

541. Ateganika agenda n’ayesigile.

542. Ateka ebya atamanya, amara enkwi.

543. Ateka nayokya, aba nafunza enda.

544. Atekizire aha kikamba, alemwa azara, ruhari aba alizara. 

545. Atera abana atera bona.

546. Atera embwa, aba naiga mukama wayo.

547. Atera omulele agenda nogwe.

548. Aterwa enkuba atanye, aba aina ekya azigize.

549. Aterwa kubi, alira kubi.

550. Atondoza enjoki ebyo ilya, talya byana byazo.

551. Atonga aha atalye, taleba nfuka ruchweka.

552. Atonga endwala agishanga, tasingwa.

553. Atonga omuyaga, azinduka.

554. Atukulirwe, kagya kurashana, nirwo batamu - emyambi.

555. Atula atakweta akwetera ekitwe ky’embwa.

556. Atuma omukuru aleba, aha nsi.

557. Atumwa nayanga alizenfura.

558. Atunda ayolekya.

559. Atungwa Omukama azina, aikara akindikire.

560. Atwara enkundule, agenda najwa.

561. Ayaboine sho niwe akubaza nyoko.

562. Ayafisize, tahwa: bandogire.

563. Ayagenda bwankya aba ayenda  bwaigoro abeiya.

564. Ayagokoirwe ati “Nkaheka abanduma”.

565. Ayagumirwe tayoroberwa.

566. Ayahairwe bingi atongwa bingi.

567. Ayahoile tahwa itengya mabega.

568. Ayaibire, niwe akuchukura.

569. Ayaima alushwara.

570. Ayajuma asilibize yakuba atailwa.

571. Ayakuganyila atakutwalilemu tomanya kwakushasibwe.

572. Ayakugonza omubona.

573. Ayakuhaile tomukiza.

574. Ayakuhaire niwe yanyimile.

575. Ayakumanya akalega niwe wawe.

576. Ayakunobera omwana aba anobangaine naiwe.

577. Ayakurogire, tiyanabire iko.

578. Ayakwa engamanya, takungana.

579. Ayakwa omumanye tanaga ngata.

580. Ayakwebohoire taba mworo.

581. Ayakweta otamuboine omwetaba “waitu”.

582. Ayakwiya omugaita tayeba.



583. Ayalarukire  tahwa ikanga bana.

584. Ayalaza omuliro tatela nduru.

585. Ayaleba atekomye, bamuroga elisho.

586. Ayaliba tayeyamba.

587. Ayalikire tashekerera wa kenku.

588. Ayalima atakugabira, togira ati: alima.

589. Ayaloza obwoki taloza limo.

590. Ayaluhaire talweba.

591. Ayalya akakumba, aikara alaramire.

592. Ayalya ekya mugenzi we, n’ekye kilibwa.

593. Ayang’oburai aba atabuhairwe.

594. Ayanga embaga, (niwe) murogi.

595. Ayasitala (limoi) tagwa kabili.

596. Ayatahire tatubika.

597. Ayatana omuliro, tachulira ishe.

598. Ayatungire, ahonderwa embwa.

599. Ayatungwa atahikize, tagitunga.

600. Ayatwala akahu omubaari niwe aija akakaiyayo.

601. Ayayamwile obugenyi bwe tibigula iteka.

602. Ayayeisire bukaba buli bwohe.

603. Ayega obushuma, ayega amaguru.

604. Ayemera obuzimba, ayemera orwokyo.

605. Ayenda akashana yakuba akoota.

606. Ayenda enkundure atalangya akagaju.

607. Ayenda kulya tayangirwa.

608. Ayenda okulengya tataka.

609. Ayeta malere, orugega aijuza embeba.

610. Ayetonga ajuura.

611. Ayeyombekeire taba mwana.

612. Azaire omwojo, tomuhangilira.

613. Azara abafa, taruka ibara.

614. Azara abarungi, agweyakiza.

615. Azara omwana, tazara ngesho.

616. Azengelela aha nyanja alyayo enfu.

617. Azengelela ha mbuga, alaza abagenyi.

618. Azililira muka iba, aba namutumbisa.

619. Babatiza aikirize.

620. Babeera alikwebera.

621. Babigamba ntaliho, kabukya mbimanya.

622. Babigambira abana, aba atagaboine 

623. Babigire owa,  aba atagobirwe

624. Babikora abaana” aba atagobirwe.

625. Babili omu mwata, ikumi aha kifuko.

626. Babilima nasheka byera abainukira.

627. Babilima ndwaire, kabyera nkira.

628. Babindangire akagwa Kigali.

629. Babinkiza agwa omukabi.

630. Babinkiza ekanaga enchweke aha ngaga.

631. Bachule batasheka.

632. Bagabaza engarugaho.

633. Bagambira balinsi balyeiguru kuhulira.

634. Bagaya akatoju, kalibachumbagiza.

635. Bagonza enkwi, banoba omushenyi.

636. Bagonza omwoyo.

637. Bagwa baimuka.

638. Bahakura enjoki nakabakama.

639. Bahana owo gulimu.

640. Bahingiza, ainaire.

641. Bahiyamu Bwigara, bashubyamu Bwigara.

642. Bahulize ab’omwo tibwo bushwere ekyakulema otura 

643. Baibumbira kwatika, Kyokezo ayihura.

644. Baibumbira okufa Kyokezo ayihura.

645. Baija nibara engaro kabamara kwigata bebwa

646. Baijuka aha nyuma, nk’embya yomushaija.

647. Bajuma nalya: omunafu tahulira miizo.

648. Bakajuma Kristu lero inye

649. Bakalinda ebitwaro, empu ikajunda irai.

650. Bakandoga aba ererogire.

651. Bakazika omuntu, basiga akinyina.

652. Bakengesa omumanyi.

653. Bakuha ekishaire, wakilya kyona.

654. Bakusima obumanyi, oti: wailira.

655. Bakusima oburungi, oti: tindye na bantu.

656. Bakusima okulima, washaga ekihanyi.

657. Bakusima okulora, walala aha kir’otekire enkokora.

658. Bakusima okulora, walala aha kiro.

659. Bakusima okurunga, walala n’endosho.

660. Bakusima okurunga, walamba endosho.

661. Bakusima okurunga, watwala endosho aha nyo.

662. Bakusima okwiruka, waingura enchuro. 

663. Bakusima okwiruka, walaba mbali okwataine.

664. Bakusima omutima, wanyukura ebikabu (enyungu).

665. Bakutaisa okunya omu nju, weheya emikira y’ente.

666. Bakutanga ebilikutura oti ndareta amashasha

667. Bakwata enjoju barasha lero obwohoya bworumi

668. Bakweta binwa walebeza.

669. Baleke bagambe eyombo y’ebikere tetanga nte kunywa maizi

670. Bali itima - Balirwango, ayaizire kufa akasheleka 
ensheiso.

671. Balijagaire tanyata.

672. Balimbonankahai, ayaizire kufa akanyampa.

673. Balingaba rwange, tanyaga.

674. Balirwango, enjura egwa omu marungu.

675. Balishemeza ashemeza muka mularo.

676. Balitwa bilye obyekume mukanyagi namushanga azimbeilwe.

677. Baluga nda emoi tibashushana.

678. Balya bya muto aba alikula.

679. Bambi bambi, k’omwesiga tomwanjurila gona.

680. Bamusiima kurunga yaramba endosho.

681. Bamutanga kwejuna omu kyongole,yayehehesa emikila yente.

682. Baroga enyote.

683. Bashaija babona, ogigamba nohinduka.

684. Basheka n’olima chonka akulya bagira ekisho

685. Basheke, batachura.



686. Basiga agabo banjala aga banu.

687. Basiga aralire kulehya.

688. Basige okugamba bajuge wange nkamwebonera

689. Basindika atandamire.

690. Basingera mubili, tibamanya kiliragamu.

691. Batambya Nchungura, baleta Runyamunju.

692. Batanyai amaju tibatanya mitima

693. Batega mutego kwita endahi gwagwata emoma.

694. Batela bikele binu ebi nibibanduka.

695. Batemera mbali gwiinamire.

696. Bazara kubi, baruka ge, ati: Omwana wange ni Ngore.

697. Bazara ngingo tibazara mwoyo

698. Beshumbura, akanywera - omubazi aha kilalo. 

699. Bibonwa tibigambwa.

700. Biino bibi tibikuraza na nsheko.

701. Bija, bihwa, omwata gw’omungemu.                


702. Bikuzibwa enshobyo. 

703. Bilema atabyetaireho. 

704. Bilema olengire.

705. Biliho tetundwa.



706. Bingi by’enobi bikirwa bike byengozi.

707. Binuzire akagwa owa nyinazara.

708. Bishegire, egora biliyo tetundwa.

709. Bitakushasa eby’eminwa osime inye orwo ndiho

710. Bojo akalo kalinya oburungi! Ati Akotakyalira tokahaisa.

711. Bojo ndikwijukahoki koliba wandekeire

712. Bojo orwo nkyakwenda otantamisa

713. Bojo otandembesa ngozi akwenda  talinda k’omushaba

714. Bojo tutegekerane abategekerana bombeka eka

715. Boona bakama etereera obushengi.

716. Boona batwazi eleta eyombo.

717. Bugingo erondora.

718. Buhang’amaisho : Embwa n’elwaza endi.

719. Bukya na gandi.

720. Bukyaliho obushwere orwo atakaizire munwa gura

721. Bulakya maki? agalaza omu rwigi.

722. Buli kashozi, engoi yako.

723. Buli mukama mitwalile.

724. Buli mulyango na kishumuluzo kyagwo.

725. Buli mwana kishakye. 

726. Buli nju na mitulile yayo.

727. Buli nyonyi ehalaza agayo.

728. Buli omoi kainake. 

729. Buli omoi kajuke.

730. Bumbatila ak’omungalo ekairukya omugole.

731. Bunyokoromi oholekwa nyoko.

732. Burogo bw’omwana aba abutwekilwe nyina.

733. Burushu owo otayenda wakuba otamwa nebye

734. Bushwerwa aikailemu.

735. Butwarwa, ekira ngonzi - ogw’obukama gwita ogw’obukoi.

736. Bwagwa bwetaga eichumu lyaita omuhesi.

737. Bwagwa bwetaga ekina kyahenda enyamulimi.

738. Bwagwa bwetega, entuha yagwa Bwanjai.

739. Bwakya lyagwa oti: lyatobera ntamuboine.

740. Bwakya na kaweza.

741. Bwakya, mushana, ekaita Karagwe 

742. Bwangu eshweza omubi, omurungi akukolera amajutai.

743. Bwangu eyaka.

744. Bwankya ndi w’engata chonka bwaigoro ndi mwami

745. Bwesiza buligamba, bunwa bwa mutende.

746. Byakubuga, oti timpore.

747. Byalema abaraireyo,lero ngu ayazinduka. 

748. Byaramba, eby’otachumbire obaza byaki.

749. Byayera ntakilya mbege.

750. Byona bushai shana Mungu wenkai

751. Byona nibikorwa Mungu gumisa omutima

752. Chumba tulye, niyo nkungani y’abatunzi.

753. Chumbira abo, niwe aba alibilyayo.

754. Chura - baije, buli alimu owa sho.

755. Ebibi bikirana abafu bakirana okununka.



756. Ebibonwa tibyo bigambwa.

757. Ebigambo bingi omu njala mutubo.

758. Ebigambo bingi tibimukya ngemu.

759. Ebigambwo biba kuguru kwa nsenene, ka kungara tikwenda kuharara.

760. Ebiguyo bibili tibikola nyungu.

761. Ebihango nebihango tibilemangana, orushato rukoma enjoju. 

762. Ebikwa omulisa eba enyagile.

763. Ebilagaile bilibwa abahamba nsi.

764. Ebina empangi, ababili bashwekwa eipapa ly’enshwerai.

765. Ebina omugabi tibyegaba.

766. Ebinagire bilibwa embwa.

767. Ebingi bigura embwa.

768. Ebintu bifunza - ebindi, omuleju gwafunza amaisho.

769. Ebintu tibigana ekyara kishaija tikigana na kara kelele.

770. Ebinyomo bibili tibilemwa nsenene emoi.

771. Ebiro tibigana eilimansi tiligana na rwamukaga.

772. Ebirungi bija bihwa; sho na nyoko bafile.

773. Ebirungi bisigwaho embwa ekasiga ensheko, ezigonza.

774. Ebirungi bitura harai, ensenene itaikatura omu iguru.

775. Ebishaka bya Karagwe bigira amatwi nk’abantu.

776. Ebishansha bichwebwa.

777. Ebisherekirwe, embeba ebimara.

778. Ebishusi kabisigara biba bina ekitwala.

779. Ebitahanangaine, embuzi ekamara oburoi.

780. Ebitaina mahyo bihenda omugongo.

781. Ebitaina mahyo tibyera.

782. Ebitaina mwijukya, byeba.

783. Ebitairo bibi, bishesha amarwa.

784. Ebitakomire tibilekera kushesheka.

785. Ebona eyabo etabebeile, ekarwara omuyebe.

786. Ebuhanga niy’ebunywa.

787. Ebujebuje y’omwana emanywa nyina.

788. Eby’enchweke, bilibwa Omuhinguzi.

789. Eby’enchweke, bilibwa omutauzi womuliro.

790. Eby’enjuruguru bimanywa arondarondayo.

791. Eby’enkengi bifakubi.

792. Eby’oishole ahiiga nibyo njwi alya. 

793. Ebya nyaruju biina omugabi.

794. Ebyakulezile bikuzika.

795. Ebyakulya by’okushaka tibimara njara.

796. Ebyazi bya halinya biterera, ab’alagwireho.

797. Ebyazira okukanya, omukaikuru yagira enshata.

798. Ebye nsherekwa  bimarwa embeba.

799. Ebyeera tibija bushai.

800. Ebyemeza bikachwa empambo.

801. Ebyenshoni, bigenda omu mwehya.

802. Ebyera bya omuzaire mwana kusheka.

803. Ebyo nyinenju atalagile, abasika babilwanila.

804. Ebyo ohailwe nibyo otongwa.

805. Ebyo walima okyainago (amani) nibyo olilya gakuhoire.

806. Ebyobusha bigenda omu busha.

807. Ebyokuhenyenje obiha orububi korwala lukurumika 

808. Ebyokwita, bishanga abakazi.

809. Ebyongobya, bilibwa enkurumbuzi.

810. Ef’etyo ebagw’etyo.

811. Efumolo enulila aha kisheke.

812. Egenda mpora enywage.

813. Eguruka etaragire, eyata amahuri.

814. Ehuru, elekwa omwaka/etekwa omwika.

815. Ehuru, enyata ekomire.

816. Eibale ibale norwo enjura yakugwa etatilyakuba ikole.

817. Eibanja tilihya mu nju.

818. Eibara libi liita nyinalyo.

819. Eibara lirungi lirokora.

820. Eibara lirungi tilibura mumwilima.

821. Eibara nyinalyo.

822. Eibele libela.

823. Eifa kuzigilira omushuma atela ayamuteile.

824. Eigamba ly’embeba liita omwana gwayo.

825. Eigayangane likalaza enjoju aha kikare.

826. Eigayangane, likonesa obunyarai.

827. Eiguru kahu k’entama, omunda mpisi elumbile.

828. Eihano ka ligwera omubi, limwita, ka ligwera omurungi ayehamura.

829. Eijolima okeza niyo ogalukiza ebibuha.

830. Eikomagiro lyokya nyaruju.

831. Eikunirane ti itware.

832. Eikuru lilaza nyinalyo.

833. Eilima lichubwa akahondo.

834. Einyagire tizira binyobwai.

835. Eipapa lyenshwera lyeshwekwa bana.

836. Eishelera tizo zishwera.

837. Eishemoi kebarwana totaho kawe.

838. Eishemoi kifuko kimoi.

839. Eishemoi liberangana.

840. Eishemoi ligonjanyia ishebo akyalora.

841. Eishemoi lirwana, ekibi n’okurogana. 

842. Eishemoi nshaho ibili.

843. Eishemoi yenkoko, libegana akahuka.

844. Eishobya ly’ensi, tilita ihoya.

845. Eitaragaine tigwa mujumbi.

846. Eitunga litakakuzikire likirwa etaba ekunagisiriize.

847. Eitunga litakuzike mukubi gutagasha.

848. Eitunga lya enkoma lilibwa embeba.

849. Eitunga tibagamba nalyo.

850. Eiyela tilisikila.

851. Eiyela tilisikira.

852. Eizoba libi, likuzindukiza, omukoi.

853. Eizoba olikomesize akaguha?

854. Ejuga ekazala eboroga.

855. Eka eiragara enyegeza owa akatwe kasha.

856. Eka elachweka tegila baijukuru.

857. Eka elafa eshekerera nyinenju, enyegeza abakatu.

858. Eka elafa, ezara abe ebitwe.

859. Eka etafe etahya mugenyi.

860. Ekamirwa omugenyi, eba etafire mabere.

861. Ekamwa neyanga, teshemereza mushumba.

862. Ekibanja ka, orufunguruzo nfuka.

863. Ekibanja ky’emparana, niyo yagwa.

864. Ekibanja kyamelize etaba, tikiwamu ndamango.

865. Ekibega mutima.

866. Ekibi kisiga ekindi, embunzai ekasiga ekishomo.

867. Ekibi kizarwa, tikigurwa.

868. Ekibi kyemanya, enkoko eyetahya.

869. Ekibi okibona limoi.

870. Ekibi okizara tokigura.

871. Ekibi okyaka omuhoro kitakatemire.

872. Ekibi tikifa, omurogi wa ahai tafuruka.

873. Ekibi tikiizira omoi.

874. Ekibi tikiizira omoi.

875. Ekibi tikimanyirwa.

876. Ekibi tikyeleta bakileta.

877. Ekibira kibi, kirugwamu enyamaishwa nungi.

878. Ekibisi kyomuliro maizi.

879. Ekibubira amaizi kitaganywe, kiba kikere.

880. Ekibura obuguzi, kigarukira nyinakyo.

881. Ekifa aha mwaro okibaza omulimba.

882. Ekifa kabiri: makara.

883. Ekifa omu njara, kiigiza kinu.

884. Ekifire kifire embeba ekalya omuguta.

885. Ekigambo kibi tikita muturanwa, gushangwa gufile.

886. Ekigambo kirungi kiraza empisi aha rugo.

887. Ekigambo ky’omukama kikira engoma kuraha.

888. Ekigenda ekiro kilbata emisiri.

889. Ekigenda nda, amaguru mpimbo.

890. Ekigunju tikikafiire, oti: Omukira gw’entogoro.

891. Ekigunju tikikafiire, oti: Omukira gwange.

892. Ekiha mutima, ebyara bitaishura.

893. Ekihumura maguru, omutima tiguhumura.

894. Ekiija nikinyata ka kigoba kyenda enyama (omukubi).

895. Ekiita empara kiruga omu kanwa kayo.

896. Ekija bwangu, kigenda bwangu. enkoko k’eyejuna tiyeketera.

897. Ekijagiza embandwa na amashanzire gayo.

898. Ekikala aha nsi ziba ngayo.

899. Ekikamato kya maizi tikibumbwa.

900. Ekikele kikega eijuba kyagalalamu.

901. Ekikere bakakihya omu maizi, bakita omu ngemu, kiti: bwikaro n’obwikaro.

902. Ekikere ka kyega eijuba, engahi eikara aha mugongo (aha mutwe).

903. Ekikoko ekikuru kyegesa ekito kunyia aha ruhara.

904. Ekikubinga orurai, kikwayaho-ebitetero, ohinduka ota.

905. Ekikugonza wakuba okigonza.

906. Ekikulema otuura.

907. Ekikutama mbali oshwera tokisinza mbali osiga.

908. Ekikwato tikikala aha kishasi.

909. Ekikwi kibisi, kitereza ezomire eikubo.

910. Ekikwija kubi, ohonga nyoko.

911. Ekikwoleka enjula bichwi kwilagula.

912. Ekilahora, tikikwokya.

913. Ekilahwa tikikutelana n’ali wawe.

914. Ekilaita enju kyaka nyinenju orulimi.

915. Ekilaita enju, tikigira mpangi.

916. Ekilaita omuntu kimweshereka.

917. Ekilaita omwana kibanza nyina.

918. Ekilakulya, osindika nikija.

919. Ekilakwita kikugwa kibandagara.

920. Ekilakwita obinga nikija.

921. Ekilema ky’oruganda kingana n’omutungi wamu.

922. Ekilenga amaiziz, kishabuka.

923. Ekileta eifa kileta obushako.

924. Ekili kyawe, kijunda nokara.

925. Ekili omu nda ya nyinakyo, nikilya ebya nyinakyo.

926. Ekiliho tikiliza mwana.

927. Ekiliyo kiliyo, ka kitakaizire kilaija.

928. Ekiliza omugole kiba kitali wa iba, kiba kili owabo.

929. Ekilugil’omumpita kikila ekilondano.

930. Ekilumiko kihigwa omu barwaire.

931. Ekilya omutwe tikisiga bwongu.

932. Ekimara empaka z’enjara kulima.

933. Ekimara enjara, tikigira buishe emoi.

934. Ekinda ekiro kiba mpisi.

935. Ekiniga tikichoka nkungu.

936. Ekinshonanshoni kilisa amarogo.

937. Ekinshonanshoni kilisa amarogo.

938. Ekintu orwokufa akili kigendele aho.

939. Ekinyomo kilafa, kimera ebishandai.

940. Ekinyonyi kibi kibagirwa bangi.

941. Ekinyumanyumi ky’enkoni tikisika muntu izoba.

942. Ekirafa tikiuliza nduru.

943. Ekirahora, tikikwokya.

944. Ekiraza aheru mpisi.

945. Ekiro kilashemela kiboneka bwankyai.

946. Ekiro kimoi tikijunza nyama.

947. Ekiro kitwara empendeke, enkoko ekalabwaho enyenje ekiro.

948. Ekiro tikitungwa nkwanzi.

949. Ekiro tikyegeyerwa.

950. Ekirungi kisiga ekindi, amatai gakasiga amajutai.

951. Ekirungi kyendwa, kiitanirwa.

952. Ekirungi tikibonwa nkolyai.

953. Ekishagaro kitwara embwa aha mugore (magenyi).

954. Ekishambo kilimwa kili kito.

955. Ekishambu kikatora ebibi kyanobangana n’engemu

956. Ekisharu ekyotakashabukaga olengamu enkoni.

957. Ekisho ky’embuzi, ekyasigire omubagi, kikareba omukwasi w’okuguru.

958. Ekishuba ibanja.

959. Ekishuro kiliho efumoro, kikira okulya.

960. Ekishwa kigufi, nibwo buramiro bw’entama.

961. Ekisika kyahya, omulyango guti:ndi ange.

962. Ekita empala kiluga omukanwa kayo.

963. Ekita emyaka kibona emishako.

964. Ekitaba kya Byarushengo kibamba engoma.

965. Ekitagamba, tikilema agamba. 

966. Ekitaganyira, kirara omu rukwi rwomire.

967. Ekitahaga kiba.

968. Ekitaina igufa kilahuka nk’olurimi.

969. Ekitaisire mulisa tikiita buyo. 

970. Ekitakushekye nyoko agwa eilaru.

971. Ekitakwiguse tikikwiita kubi.

972. Ekitali kyawe okilya nokenga.

973. Ekitali kyawe toikala nakyo.

974. Ekitama kili kihya kishonai (kilonda).

975. Ekitama mbali oshwera kitama na mbali osiga.

976. Ekitampa rufu eba ngata.

977. Ekitarwa omwimakazi mpora, mirembe. 

978. Ekitechura tikitina.

979. Ekiteka omuzaire omu nshansha aba mwana.

980. Ekitekengela mwoyo, kitula omu rukwi.

981. Ekitema Buhembe, Nshambya tikitemayo?

982. Ekitema omuti tikilemwa matagi. 

983. Ekiteshegenya, enyorozi ikimara. 

984. Ekitini kiba ky’Omukama, emanzi eba yorufu.

985. Ekitoke kyomubi nikyo kilaza omuliro.

986. Ekitukuru kikuru kishembwa obushai.

987. Ekitula nda.

988. Ekizara kifa.

989. Ekizimu tikyebembera ndira.

990. Ekizina kirungi, kija wakuzire.

991. Ekizira kizira: embwa telibwa, engobya yegobeza.

992. Eky’ogendeleile tikikulemesa, ka kikulemesa bukeile okibona.

993. Eky’omunda nikilya ebya nyinako.

994. Eky’otainakyo tokiraga nyokozara.

995. Eky’otalima tokyoya, omutima gwanyenza ebikwara.

996. Eky’otalya otampa.

997. Eky’otalya tikikwiitanisa.

998. Eky’oyekengela obukoi nikyo kibwita.

999. Eky’oyeta kihango Katonda akyeta kike.

1000. Eky’ozaire tokyetonga.

1001. Ekya bwangu kigenda bwangu enkoko ekanya.

1002. Ekya kinobwa, nikyo kiraza omuliro.

1003. Ekya mukasho kihile ekya nyoko kibisi.


1004. Ekya waboine kyawe, ekyo otakaboine kihange amaisho.

1005. Ekyabukeile okibyala mbwenu.

1006. Ekyafa amwaro, bakibaza mukama w’enyanja.

1007. Ekyaguma kili kirungi kyendwa bake.

1008. Ekyahamuro kyomukuru keba etali njara tuba tuli turo.

1009. Ekyaisile enju tikibya muhanda.

1010. Ekyaizire gaba mabele.

1011. Ekyajunda kitateirwe njura, kenjura elakitera nkiba kitai?

1012. Ekyakuteire omukono, tikikutera munwa.

1013. Ekyalya obwongu, tikisige ishoke.

1014. Ekyalemire abantu babili rufu.

1015. Ekyalya omutwe tikisiga bwangu.

1016. Ekyama kiba kya babili.

1017. Ekyaro kishemeza ekitoke.

1018. Ekyaruga omu kanwa tikishubamu.

1019. Ekyashamire, totamu kara (kakumu).

1020. Ekyawe kyawe norwo kyakuba kike.

1021. Ekyebisilwe tikijunda.

1022. Ekyemerwa mbeba, omunyai tigwemerwa.

1023. Ekyesiza kinena eigufa.

1024. Ekyeyamuro ky’omukuru k/eba etali njara, turo.

1025. Ekyo abikira omunaku tikijunda.

1026. Ekyo otayenda okyeta tatazara.

1027. Ekyoenda emanya, omurundi gunywigya.

1028. Ekyoma kurara ti ntambara ya muhesi.

1029. Ekyomya engemu kijumika enyungu.

1030. Ekyotakozire tikikushasa.

1031. Elengile ely’ejubwa.

1032. Elisho lya kikele tilitanga nte kunywa maizi.

1033. Elisho lyembwa tilikutanga kulya kawe.

1034. Elisho lyomufu, namwebembeire.

1035. Elit’omuhesi ligenduka.

1036. Elwanila ogwaisheyo ekuka eihembe.

1037. Elwanira ogwayo echweka eiyembe.

1038. Elyana likambura eka.

1039. Elyana lizara eikuru.

1040. Elyo olaisa oshangwa oinalyo.

1041. Emalirwa emalirwa akayo.

1042. Emamba ibili, tichumbwa lwabya lumoi.

1043. Emanyi temanya ga mwayo.

1044. Emanzi etahulila bagimukizaho omubara.

1045. Emanzi ibili, tizeshereka hamoi.


1046. Emanzi ketina ehea omulenga amani.

1047. Emanzi tekebuka.

1048. Emanzi tiziraihya.

1049. Emanzi ya nsi eli, ekirwa ekitini kyowanyu.  

1050. Emanzi zoma amaisho.

1051. Embaga nekea, oti: bagurusi mushube omuka.

1052. Embaizi etaina muhini teyasa nkwi.

1053. Embandizo eguma.

1054. Embandwa etaina irangara tezira bya ngoma ndi.

1055. Embandwa etaina kitendeka , tiyeganya bya ihanga.

1056. Embandwa nefa bati  “nabayo, ebibi bichweka”. 

1057. Embandwa tiyelagulira.

1058. Embararaju ekaramba obujumbo, eti Waitu baturoga obutankumye.

1059. Embararaju etwara enda, eti: alikira niwe alibarura. 

1060. Embararuju ekabire, oti: niyo milebere ya rwakatemba.

1061. Embaza makuru, efuruka bwamushana.

1062. Embeba ekazara ogutanama eti nachweka.

1063. Embeba etabikengile enena ekyoma emanyile mukaro.

1064. Embeba y’obuhome k’esheka eba eboine.

1065. Embikirizi ebikira muka-iba.

1066. Embisha muyaga eti: “ezaitu bazitaileho ebiti”.

1067. Emboijana, eshenya etakarwaire.

1068. Embumbatizi k’efa amauli gajunda.

1069. Embunga hamoi telya bishaire.

1070. Embura mishuho, ejuma abagenyi.

1071. Emburaburirwa, eshenya ahha rwa isheyo.

1072. Embuzi eiba, tosibikaho yawe.

1073. Embuzi etajuga ekahila omunju.

1074. Embuzi etalya matoju, baligyegesa, eligalya.

1075. Embuzi y’omutunzi, eikara ekomire amaguru. 

1076. Embwa ekalya akashato k’omuzana, basheka; kabwakeire yalya aka mukama wayo.

1077. Embwa etakahiire mukira teruga mu kyoto.

1078. Embwa k’esherebukya eigufa, elemwa elyata.

1079. Emikomere mibi, etera eilibya.

1080. Emikono-ebiri, etamba obuta hamsi.

1081. Emiku nyingi, ehuga embwa.

1082. Emikurile, tiyo mifere. 

1083. Emilelerwe niyo mikalile.

1084. Emirembe ekamisa  empereka.

1085. Emirembe ekolerwa.

1086. Emishuntamile yekikele niyo myemelele yakyo.

1087. Emitima teigana.

1088. Emitire y’empisi n’orwo yabinga eshagaire (etwete) aha kibira.

1089. Emizinire y’entuhai, niyo migendere.

1090. Emosho ekuhaire, niyo ndyo.

1091. Empaka irai, ezara omwana guhikire.

1092. Empaka itawa, nibwo bwiko.

1093. Empaka ziletwa babili.

1094. Empangazi, ebega oburoi bulaire.

1095. Empano y’okulya otera nke, babili ha mulimo -ikumi ha kifuko.   

1096. Empaya ekahinga endi.

1097. Empelere, eitwa engamanya.

1098. Empenaheni ahenahena ebyayo.

1099. Empereka eha owabo eba eli mirembe.

1100. Empindu etaina muhuru, eguhesherwa munjwanyi wayo.


1101. Empisi ekagamba eti: ekibi n’okutera omuhanda gwa bushai.

1102. Empisi ekagamba eti: inye tindoga, nyechura akatumbi nibandetera.

1103. Empisi ekagambira akaishaikogoto, eti: mukaikuru imukya akagoto tufumore, kati: omuto               tagamba namukuru.

1104. Empisi ekalya engoma y’embandwa, eti: nintaisa enkutukuntu yaaha.

1105. Empisi ekalya orushanju rw’omushumba, eti : ekibi kutera omuhanda gushai. 

1106. Empisi ekalya owe kilonda, eti: nabona obutandikiro.

1107. Empisi ekanyampira eibare, eti: norwo wesiza wampulira.

1108. Empisi ekatwala engoma z’embandwa eti  “Kandebe ekilagitela eishaija”.

1109. Empisi ekelereirwe k’elaba omu rumei, rugita.

1110. Empisi ekukyalira niyo ekulya.

1111. Empisi ekwete nyoko eti oti: linda omwezi gushelure.

1112. Empisi etaina nyanga, tehuna.

1113. Empisi etakuna elya omushenyi omoi.


1114. Empisi keekubwa eguga eijwi.

1115. Empisi kekutuma omu kibira, totinamu mibwi.

1116. Empisi negeya - eyambo - eti : munwa gulya abafu ! Si iwe olyaki ? Eti: ndya obukeremeke. 

1117. Empisi nelya n’omwilima.

1118. Empisi teyoreka ndi muguta.

1119. Empisi y’empgira mairu, elya omufu atmoire.

1120. Empisi y’owanyu (ekumanya) ekulya bundi wanyu.

1121. Empisi yalire sho, tiyesingya rugo rwawe.

1122. Empisi yalire sho, yakuba etesingya aha rwigi rwawe.

1123. Empiya Tizanikwa.

1124. Empume, tetwala ondi.

1125. Empumila bukuru tebulwa mihanda. 

1126. Empunu ekashanga omukaikulu asinikile amaino eti, “Bumba amaino nkulye, byansheko 

tamuhanya”.

1127. Empunu ekatiba eisima, eisoma lyakuntuka eti, “kambanze nduge mbaju”.

1128. Empwi yenshoni teitwa ifa.

1129. Emwani eyo wesiga terugwamu njuma.

1130. Emyongu migimbe eyata enyungu.

1131. Emyongu migimbi, ekwatira enyungu nsigalira.

1132. Enaku efubire nyoko, oteka obaza.

1133. Enaku ifunya omurai, ahinduka mugufi (agufara).

1134. Enaku ikashara bati: rukwi.

1135. Enaku ilindwa akagumire.

1136. Enaku kaikwata, otaishura, k’ogumisa ikwata onyoboka.

1137. Enaku munyonyi, mbali zolekeile niho ikunamile.

1138. Enaku okwo ikwalira, nikwo obyama.

1139. Enaku tiziba zomoi.

1140. Enaku tizishekwa/tizishekerwa.

1141. Enaku za nkwiyeyo nkuteyo omushuma atera nyin’engemu.

1142. Enaku zakuba ibanza eza maeleruka ishasa.

1143. Enaku zolinya tizihumuliza zawe.

1144. Enama eba yomoi owakabili agibiba/agitanaka.

1145. Enchakachakya ey’okyara, eshombera enyindo obununki.

1146. Enchweke ezara entumwa.

1147. Enda ekugimbire okuzara babiri, otabonkye.

1148. Enda embi ekugambisa ebyo olire.

1149. Enda emoi eteza enkoko enjura.

1150. Enda eterera itundu limoi.

1151. Enda kutamukana eruga omunda ya nyinayo.

1152. Enda y’omu ruhu k’ekuruma, tiwehakana.

1153. Enda zizala, amabere gonkya, tibanagwa.

1154. Enda, tekoma iboha.

1155. Endakugobeza esiga nojwara.

1156. Endare eletwa omutuliza.

1157. Endaya birungi, tegeija.

1158. Endi bushai, etera entumwa.

1159. Endimi ekachweka ekyaro, eti, “Naita mawe”.

1160. Endimi elima, emparangwa etaha.

1161. Endinda kusera, egura emungu.

1162. Endizi tejwa rwazi.

1163. Endondoro echwa ente.

1164. Endozo etanga enobi.

1165. Enduru eruga aha kifuba.

1166. Enduru yenseli tejugila bushai.

1167. Endwano etali yawe eshemera.

1168. Endwara k’ekula eita nyinayo.

1169. Endwara tekwata biti.

1170. Endya mabanja eti: abaitu banoba.

1171. Endya mabanja eti: obutakai buntukulire/bunyimukile.

1172. Endya mabanja, eti: garanyata hanu.

1173. Endyalya telaba harai.

1174. Enfu erafa, eburwa omukuru

1175. Enfubirwa mugisha, togiima mpambo. 

1176. Enfuka imomela abibazi oti ebyange bigira omulamo.

1177. Enfuka k’echweka, ebera omunafu.

1178. Enfuka y’embwa kaguru.

1179. Enfuka y’enkoko kaguru.

1180. Enfuka y’orushengo telimira omoi.

1181. Enfuka y’orushengo, telimira omoi.

1182. Enfulebe y’abataliho, batamu amabare.

1183. Enfuni ekakwata ensenene, yagita omu kanwa, yabona endijo yagitera omugere, eti: 
oragumisa amanyama nogwa Rugaju.

1184. Enfuni ibiri, tizijunangana.

1185. Enfura etatiza ehemura ababo.

1186. Enfuzi efa yazibukya.

1187. Enfuzi ehirwa; bwatota.

1188. Enfuzi elafa bagima aha mwonyu/baginaga aha b’omwonyu.

1189. Enfuzi etakile ejwara entogoro omu mafa.

1190. Enfuzi etakire, bagima aha mwonyu.

1191. Enfuzi telemwa bya mwabo.

1192. Engahi egahya obw’etagohile.

1193. Engahi egaya oburoi bwetaraize.

1194. Engalureyo teba burogo.

1195. Engamanya ne ngamanya tibakungana.

1196. Engamba bingi temanya nka ejumire nyina zara.

1197. Engamba gangi efakaza omwoyo gwayo.

1198. Engamba kumaramu esiga akanwa karangaire.

1199. Engamba kumaramu esiimwa bake.

1200. Engamba mbi eruga aha mutabazi.

1201. Engambagambi temanya haejumira Mukama.

1202. Engambagambi, elemwa egamba akaisire omwabo.

1203. Engambi, etambira okwesiza.

1204. Engami y’embaga temanya agitamwa abohwai.

1205. Engaro ibili kunabishanganyia.

1206. Engarukani ekwasa omushuma.

1207. Engarukizi ekaita omushuma.

1208. Engarure ti burogo.

1209. Engendagenzi ebika emyaka.

1210. Engendagenzi ebisha emyaka.

1211. Engendagenzi eshomba ebyebugo.

1212. Engilirizi y’enshwashwa niyo ebamba engalabi.

1213. Engiri ezaire telibwa mbwa.

1214. Engobya bagiboha etaibire.

1215. Engobya bagita etamanyile.

1216. Engobya ejunga, enkurumbuzi echunda ekilele.

1217. Engobya eyenagisa ebyo yakulile.

1218. Engohe ikunoba ikomya (iyokya) kwazo.

1219. Engohe ikunoba ikomya kwazo.

1220. Engoma emoi tejuga mubara/murango.

1221. Engonza munyanya teshwerwa nawe.

1222. Engonza rufu eti  “ekyafamu omuntu tikiliho”.

1223. Engonzi iba mwonyu, ka zishesheka toihyora zona.

1224. Engonzi ihigwa omu bazaire.

1225. Engonzi kiba kihungu.

1226. Engonzi kuba kuguru.

1227. Engonzi mbali igoba enobi eshagao.

1228. Engonzi nkoloro, tizisherekwa.

1229. Engonzi z’akalilo z’ebesa amashwele endagano.

1230. Engonzi zikira ebisha byenda.

1231. Engonzi zingi zirugwamu enobi ehikire.

1232. Engonzi zombeka.

1233. Engozi zema aha mwanya.

1234. Engumi ibiri ka ifukana ihendangana.

1235. Engurusi y’embeba, efa nekuba.

1236. Enjagajagi y’enfi, eshwerwa eirobo.

1237. Enjagajagi y’omunwa, eshombera enyindo ekihinzi.

1238. Enjara echubwa , enfuka techubwa ngata.

1239. Enjara ekaguza omusita engoma oburo.

1240. Enjara ekanyire empisi nelya obunyasi.

1241. Enjara ekuchumbisa eby’otamale.

1242. Enjara ekulimisa eby’otamare.

1243. Enjara ekushabisa owo waimire.

1244. Enjara etahwa bwangu eibisa enfura.

1245. Enjara tesigakibi.

1246. Enjara yaba nyingi embwa nelya emwani.

1247. Enjara: bugumba tibusherekwa.

1248. Enjobe elafa, tehuriza nkuli.

1249. Enjojo, techumba rumi.

1250. Enjoju eitwa akasisi.

1251. Enjoju telemwa mwino gwayo.

1252. Enjoka egenda mpora, nawe eita.

1253. Enjoka ekushanga otaina kiti.

1254. Enjoka ntaire ahamoi, nka alikwejuna omu nju.

1255. Enjoka y’omunju tibagita, baita engenyi.

1256. Enjoki bagisimisa omuliro.

1257. Enjoki eilukila mbali bajunga.

1258. Enju ebagire, etumira omwana bushai.

1259. Enju ejuma bantu efa kubi.

1260. Enju ekwaza, egomora abafumu.

1261. Enju eshaka tewa njara.

1262. Enju eshereka, elya ebibisi.

1263. Enju tefunda, ekifunda ngesho.

1264. Enju terugwa.

1265. Enju y’empaka elya oburoi.

1266. Enju y’empaka, elya obusherai bubisi.

1267. Enju y’obworo toshumululiramu kawe.

1268. Enju y’omwatani kehya oyota.

1269. Enju yahya, ekisika kiti (Ndi’ hange).

1270. Enju yempaka, enywa obusherai bubisi.

1271. Enju zihango tizibula bihaiso.

1272. Enjubu elagire teyata bwato.

1273. Enjuma bakuru, ebanza ishe na nyina.

1274. Enjuma bakuru, tejuma omoi.

1275. Enjuma eshanga endijo.

1276. Enjura barongo, bajeberwa omwabo.

1277. Enjura tetera omoi. 

1278. Enjura yagwa Kahororo, obuterezi bwaita Makonge.

1279. Enjura yamwogya amafu.

1280. Enjura yenshekerezi, egwa oburoi bwagenzire.

1281. Enjwahuki yemilimo tiyeganya njura.

1282. Enkangarazi esitara ebyara.

1283. Enkengi, ekenga bitakaizire.

1284. Enkiko eti “Akaro kalinya karungi” endi eti “Kubona mbali otalimile”.

1285. Enkima eshara ogwekebira.

1286. Enkobe ekagamba eti: akabi kaliruga okwo.

1287. Enkobe ekanankira eibare, eti: Abaiya aha omwana ni Kamugisha.

1288. Enkobe nto, eshekerera ekibira nikihya.

1289. Enkoju mwijukulu w’obuhuta.

1290. Enkoju teyagwa.

1291. Enkoko enya, tiyekukusa, ekija bwangu, kigenda bwangu.

1292. Enkoko erafa, eshonda oruhumi.

1293. Enkoko eshonda akeramira.

1294. Enkoko etalalamila techukya.

1295. Enkoko etaraura, teiguta. 

1296. Enkoko k’ekokoroma orurai, erwara amaraka.

1297. Enkoko y’empumi bakagita nyinayo atamanyile.

1298. Enkoko y’empuruzi, eterana abahereranwa.

1299. Enkoko y’oli, teihwa rushandai/tekunyurwa bishanda.

1300. Enkoko y’omugenzi eikara ekomire amaguru.

1301. Enkoko y’ondi togirasira ibale.

1302. Enkoni ekuli omu mikono niyo elashana.

1303. Enkoni etera muka baro kebukya ogirasha harai.

1304. Enkoni nungi togyatanisa kitabo. 

1305. Enkuba etera mbali erateire.

1306. Enkuba eyeganyire, etera engemu kibanga.

1307. Enkuba yegahile ekatela omutura.

1308. Enkumu ikilana kaherela akirwa kaleta bobo. 

1309. Enkungana etambirwa okwesiza.

1310. Enkungana y’otaliho, ogyeta fumoro.

1311. Enkuru eluga omu bantu.

1312. Enkuru enuzibwa twagaiha aha.

1313. Enkuru mbi  tebula kitebya.

1314. Enkuru mbi, etwarwa omugenyi.

1315. Enkuru nungi ekaiya enjoka omwibale.

1316. Enkuru tekurura.

1317. Enkuru y’otaliho eba bishuba.

1318. Enkwangira buhigi, eti: ekibwa kye kitera emisindo.

1319. Enkwata kanwa egila obumanyi.

1320. Enkwenza muze ekwalika omu kileju.

1321. Enobi elemaza, engonzi igorora. 

1322. Enobi y’embeba eisa omwana gwayo.

1323. Enobi y’embwa keba nezira, bati: netonyha.

1324. Enobi yembwa k’eba nezira, bati: netonya. 

1325. Ensenene emoi, ekukenesa ezingi.

1326. Ensenene yandaluboine ekagwa omunyungu yarugamu.



1327. Enshaho tiziba ibili: Kaziba ibili eba eli nfulebe.

1328. Enshande yanywa omubazi, ekishe mututu kyachungura. 

1329. Ensharwa egwa omwa Nyamugaruka.

1330. Enshege y’amalimi, eti: ndaire ninyokya, okwo elaire yonkai.

1331. Ensheko ziliho entambara etagwire.

1332. Ensheko zo mwashekire eirai (zikirwa) zimarwa ekiro kya amalira kimoi.

1333. Enshemere, tehwa kamogo.

1334. Enshenyi y’owasho tekulinda kunagila.

1335. Enshoberwa y’omukazi, eti: kutaba nabaire mushaija. 

1336. Enshubizi eigusa kake.

1337. Enshwarai  etaha omu ngutu gwomire.

1338. Enshwera bakagiterera aha kironda, eti ninkirwa ayaterwa enkuba.

1339. Ensi egi eba nungi: kyonkai ekishaija kikagwa omu ijwi.

1340. Ensi ekaleta ekisi, omubagazi akabura.

1341. Ensi ekaleta, omwinamo lukabura.

1342. Ensi ekaleta, orwinamo rukabura.

1343. Ensi y’orwazi tebula mukuntilo.

1344. Ensiga milile yayo eyelaza.

1345. Ensigalira etongwa omugenyi/omugezi.

1346. Ensika y’omukama eita atagoboreho.

1347. Ensimbi emoi tetera nyonyi.

1348. Ensindizi eti: kabwanga kukya okingura okwo bukali.

1349. Ensingasingo zito nizo zilugwamu emengo.

1350. Entabaza ekashwera munyanyazi. 

1351. Entabazi eguma entege.

1352. Entagambirwa egoya eijwi.

1353. Entagambirwa ekasabara obweibumba.

1354. Entagambirwa eyebonera.

1355. Entagambirwa, ekasabara obwe eibumba.

1356. Entaganyira kikere eti: tikiitwa muhini.

1357. Entahanulirwa tebayo, Ngono - ekagenda yonkai yahaba.

1358. Entahanwa ekashenya omu kabira ka Mpigamaitane.

1359. Entahulila isheyo eba elimile emiguha.

1360. Entahulira esabara obwa eibumba.

1361. Entahulira eyebonera.

1362. Entaijuka ekabona enyungu yayata oruguyo.

1363. Entaijuka ekalya omutima gw’emanzi.

1364. Entaikiliza kusingwa eba mpakani.

1365. Entakakibonaga esera obulo ebihaha.

1366. Entakugendele eti likaile.

1367. Entakunila munyanya, tekunila naibayo.

1368. Entakwendera bana ebeta ruhuto.

1369. Entakwendera buhigi, eti: “Ekibwa kyawe kitera emisindo”.

1370. Entakwendera eti omwabo baroga.

1371. Entama k’ebona eyabo etabebele eba elwaire obuyebe. 

1372. Entama k’ebona eyobo etabebere, eba erwaine omuyebe.

1373. Entama y’omwoyo omira mpango.

1374. Entamanya temanya na bandi.

1375. Entambara temanya nju mbi.

1376. Entambara tizelindwa.

1377. Entambara y’obuso eita abakurasi.

1378. Entambara y’obuso eita abakwasi.

1379. Entandikiro y’oruhara eyema omu kyegera.

1380. Entare enshaija eti: “lyange” enkazi eti: “likwatanisibwa”.

1381. Entare tiyakulire ekegesibwa.

1382. Entasiima ekalya omutima gw’emanzi. 

1383. Entasima ehabwa limoi.

1384. Entatira  mukago - eti: nkamira katai (katikati).

1385. Entazinduka bakuru ezinduka amaleshwa.

1386. Ente eina eiliho, ebonera ezindi amaizi.

1387. Ente ekabura bagihiga n’omunkanga.

1388. Ente ekazara omu kyanda, eti obwange naiyaho yasigara obwa mukama wange.

1389. Ente enfura kegenda nenshuma nayo eyona.

1390. Ente etali yawe, togyombekera kihongore.

1391. Ente ketura neiba, nayo eiba.

1392. Ente mbagitwara kugitema, eti: munjune nyebembeirwe entukuru. 

1393. Ente y’obwira etambirwa enkoni.

1394. Ente ya ahai telya bunyasi bwaho.

1395. Enteta y’omwana emanywa nyina.

1396. Entigatigi eshoborwa akayo. 

1397. Entina bigeyo, ezimbira aha bikajumbe.

1398. Entoitoi y’enjura, ekulinza nyinayo.

1399. Entukulirwa y’enyonyi, ekabingwa orushwa runyamwire rwagiruma orurimi.

1400. Entukura, etukura enu.

1401. Entukuru k’eba etayejwire eyejweka.

1402. Entumwa teitwa.

1403. Entuntunu emoi, ekira akanwa kashai.

1404. Enumi etabikile temanyika bulalilo.

1405. Enumi ijuga tizigila bihaha.

1406. Enumi kujuga kubi, teragirwa isheyo.

1407. Enyabararuju yazara, emparara yayekoma omweko.

1408. Enyailya tezigaija mwana, ezigaija ekitende kyoburo.

1409. Enyama mbi tewa aha ruti.

1410. Enyama ni isho na nyoko.

1411. Enyama y’ekishaju togyatanisa muliro.

1412. Enyampisa kiniga eyenyiera.

1413. Enyamulimi elima, emparangwai etaha.

1414. Enyanga kugambirwa teyanga kubona.

1415. Enyangila bakuru ekafuruka Bwamushana.

1416. Enyanguha kumira esiga akanwa kashai (karangaire).

1417. Enyechumi etambirwa akashare kashai.

1418. Enyema zemerana, ekiimbo kyema norwigi.

1419. Enyenje nkuru ebirizo eloza n’eihembe.

1420. Enyenje nkuru teitwa busherai. 

1421. Enyesigi, etambirwa akashare kashai.

1422. Enyindo ibiri itamba ekihinzi.

1423. Enyongeza eita obuguzi.

1424. Enyongeza teba nke.

1425. Enyongeza teita buguzi.

1426. Enyonyi ekabona enjoka ehanamire aha nkerere, eti: Myamurai murai, iwe ekyo otalya                   okibubiraki 

1427. Enyonyi etaharara, temanya ruhanga rweza buroi.

1428. Enyonyi y’enzigiza kyaro, elya akakumba nesigaho kanu.

1429. Enyungu echumbile enfuru tehwa kanuko.

1430. Enyungu mpango, telya ka muchumbi.

1431. Enyungu tebula agilyaho.

1432. Enyungu y’orachumbiremu togyeta kiguyo.

1433. Enyungu yachumbire enjojo, techumba rumi.

1434. Enzegerezi y’aha kikare, enshwashwa ebamba engarabi.

1435. Enzengerezi enywa aga aha mwitizo.

1436. Enzengerezi y’enshwashwa ebamba engarabi.

1437. Enzengerezi y’omuha eletera ababo orujuru rwembera.

1438. Enzengerezi y’omuha yechwa orujuru lwembwa.

1439. Enzengerezi ya aha kikare, elya eteguro etali yayo.

1440. Enzozi y’amaisho etambirwa omwilima.

1441. Erwanira ogwayo echweka eihembe.

1442. Eshoju ekoza elinto kekura ejunga.

1443. Eshubize eigusa kake.

1444. Esiimi tegoba.

1445. Esimu y’orufu ndwara.

1446. Etabaagire, teba nyama.

1447. Etabikiire, teba numi.

1448. Etaboheile tegaba.

1449. Etafe etahya mugenyi

1450. Etafe etahya mugenyi.

1451. Etaina mukuru efuruka nyemishana.

1452. Etajugire nyoko, k’olyaho ekihaha, oti: naberwa.

1453. Etakuteile mutwe tekuhama.

1454. Etamanyire kushohora k’eshohora tebalira.

1455. Etararamira techukya.

1456. Etayosure mu misiri, balemwa bolekana amagino gayo.

1457. Etuzire, tebwa bunyasi (teburwa bunyasi).

1458. Eya ababili ejunda.

1459. Eyabaile eli nfuka bagibona omusha.

1460. Eyabaire eli mihanda mbwenu bisa.

1461. Eyagwa bashara. Egwire bashara.

1462. Eyekenga gali nshonga, efa galaremaire.

1463. Eyo ishenyerwa, niyo ikomerwa.

1464. Eyo omutima gulaire, niyo amaguru gaimukila (gazinduka).

1465. Eyo omworo, niyo egwa omu kiinai.

1466. Eyotalima olebayoki.

1467. Ezelesile tizikwatirwa kiniga.

1468. Ezemerwa abakuru, inywage (zinywage).

1469. Ezigija etakabonaga iligasa, orusingo.

1470. Ezilimu Rubamba, tiiterwa nkuba.

1471. Ezitaina mulisa zoona.

1472. Fanfe kagira fanfe ekyama kifa.

1473. Gabikwa omulisa, iwe-omutuza -oti: telikuchumita.

1474. Gahire buli agahembire.

1475. Gahire, gali omwa kaziro. 

1476. Gaita engamanya/enzihi.

1477. Gajungwa enkunami, ganyobwa abe ebeebo.

1478. Gakyali mabaga.

1479. Galala nigaya, bukya galala nawe tigulara.

1480. Galibe ngalye embwa nebungya amajuta.

1481. Galya empambo, gashekerera-obulime. 

1482. Gamba amazima ogalye.

1483. Gamba nimpulira aba atali mu byawe.

1484. Ganyebwa omuto, gahewa omukuru.

1485. Gatagata tigebwa wabo mbeho.

1486. Geihayo (amaino).

1487. Giite, eniga nyinayo omu kanwa.

1488. Gira ibi, teba y’omoi.

1489. Gonza eli, tegimbwa.

1490. Gutole gutole tegwonkya.

1491. Gwabanda oruhira, gwarara.

1492. Gweteilre, omukama tamutunga.

1493. Gwita atakagobileho.

1494. Gyobinge takutaiza nkoko.

1495. Ha bukuru bwa kikonai nsenene igwire. 

1496. Haizuru ekamara ebya Abahindi.

1497. Hulira werokokore, koralinda kubona na amaisho baraku kwata orangaire.

1498. Ibaho ekaita kayabira.

1499. Ichwe tutamba Katonda akiza.


1500. Ija nkumwe, akushara.

1501. Ija onshagare yakulira nyina orugendo.

1502. Ija ontige nkagure, omukaikuru enda nkuru.

1503. Ikengya akashokora omukambi, gwagutukirayo, ati: enaku zikantanga n’okuzimu.

1504. Ikengya ebyokurata ha mukama nka tobileta? ati: ntina abashuma, ampa nambikira.

1505. Ikengya ebyolya nka otamira? ati: enyanguha kumira ekasiga akanwa karangaire (kashai).

1506. Ikengya garuka nkugambire, ati: nongambira ki, korashaka ebibisi, oteho ebihire.

1507. Ikengya ija ozike sho, ati: iwe mujune tulebe nkalakuha.

1508. Ikengya Ikengya nka washera ibagiro? ati: ninsima orwo ndakoma.

1509. Ikengya kafe n’abawe, ati bakuru mbehulirira.

1510. Ikengya lora amatai, ati: shabura (jugunya); si tigazane?: ati: abanga banga batai?

1511. Ikengya nka nolabya omu misiri omufu? ati: ka alayona nyagwe.

1512. Ikengya nka noleba ensi ekisore?, ati: ninsinga, bakazikamu mawe.

1513. Ikengya nka nolisa enfulu obusherai? ati: ninkora ebyoenkeremeke ikora, nirwo ndikara ha            buto.

1514. Ikengya nka nolya ohumize?ati: ninyanga bithwa ntaigusire.

1515. Ikengya nka nonywa amaizi omu kibunda ? ati: eihangwe lindi omu nda.

1516. Ikengya nka noshekerera afire, ati: aliba ambona hai emifere?

1517. Ikengya nka noshwera owe enyonjo? ati: ainamire nka alalima.

1518. Ikengya nka nosigisa omwana ebishenshe? ati: inywe nzinirai amayaga, amarungi gali owa           iba, ebyo tibibalesile.

1519. Ikengya nka notekera abagenyi embiire? ati: muhara wabo niwe yabimazire.

1520. Ikengya nka noterwa owe enda? ati: babili nibankoba.

1521. Ikengya nka notuza ente emoi? ati: eya kabili niyo njwete.

1522. Ikengya nka notuza nte n’orusinjo? ati: nimpiga obutanuko kugitema.

1523. Ikengya nka oba mukuru! ati: mbali wamboneire, ntwigana.

1524. Ikengya nka onoba omukazi?ati: ninsinga, akazara abana bokumara ebyange. 

1525. Ikengya nka oshuntamire aha muhanda? ati: ebiso ne enyuma nshererayo.

1526. Ikengya nka otwete omufu wenaki? ati: ayakumuntwaize niwe nyinage (nyetwekire).

1527. Ikengya nka wateka bike? ati: ngira orwango, ninyanga ebilashanga embeba itabilya.

1528. Ikengya nkoyesilize? ati omutima eyombo ekuzire.

1529. Ikengya nka nozara abana babi? ati: ninkira abalikunywa embaki.

1530. Ikengya notematema omuguta? ati: ninguha obutandikiro.

1531. Ikengya shekerera afire. Ati: ha ha ha ! kandi aliba nagaruka! 

1532. Ikengya shekerera arwaire: ati: katalikira, akanshekerera.

1533. Ikengya
 oli mukuru ati okambona noigana otai?

1534. Ikengya
nka norasha nokomera kimoi? ati: ninkira abalikwitaisa.

1535. Ikengya, arampaga ekifuma nkikote.

1536. Ikubankubya bya kaita amatako ati: oyemerere okwo twywmerera oshuntama okwo                       otashuntama..

1537. Inye ayarugayo nti g’empisi iwe oti g’omuhwa ! 

1538. Inye timbigirwa bamubona najenjera.

1539. Ishaijaibi, ayagabire obwato najunga.

1540. Ishasha yaita omuntu, Rugurama yairuka emigu, ati: bakunyita, omubili nigwo gumoi.

1541. Ishe na nyoko otula nabo.

1542. Ishe tibukye akaita omukazi.

1543. Ishemai lye nkonko libegana akauka.

1544. Ishenkwanga ija ozike omuntu. Ati: inye akafa anjunire.

1545. Ishwe ti isho kasho afa agya kukwolekaebianyi.


1546. Ishwento okushntola

1547. Isomai nka welengera aha kinu.

1548. Itabanga Kabarwe, ayagizire ati: enjara n’ekira eriraru. 

1549. Iwe mukaibanye otampeza bugumba omwana ozala omo kayakufa oshushanye. 

1550. Iwe mwana ka kujuma abakuru Ati: ayagamba  ni mbwa ki?

1551. Iwe mwana ka kunanka aha nyojo. Ati: Nyakubura nka yanankiraho.

1552. Iwe nyaikunika wayekozaki ! Ebyo’mufu akolera anyanga.

1553. Iwe rwata mazimba si kabakugumiga ebyawe.



1554. K’enju eija kufa erwara na abayo.

1555. K’obona eirungu lyaya oti: entare zayatuka.

1556. K’obona enyomyho ezira zakwata, ezigufi zitaishura.

1557. K’ogambira akwasire, ati: noyenda kunyaka.

1558. Ka babona gwalaire bati: tigwayakaga.

1559. Ka bakweta binwa olebeza.

1560. Ka bambone akata ey’omukibi.

1561. Ka bileba bileta engesho mbi.

1562. Ka bwanga kukya, okingura okwo bukali.

1563. Ka gujwa kumarayo, nirwo rwato.

1564. Ka kwonkya enju, okabisha omwika.

1565. Ka mbanure ashwera omulogi n’omushuma.

1566. Ka ndabeho taburwa mbali alikugya.

1567. Ka ndamuuze atambirwa eiramu.

1568. Kabagamba akainamile konene kemelera.

1569. Kabagwe teita nte.

1570. Kabambone akazana n’empisi yagikwata omukanwa.

1571. Kabatankira akalika agataye.

1572. Kabeba akaitwa bike, ebingi biliho.

1573. Kabi mpiya.

1574. Kabihore obilya n’abagenyi.

1575. Kabikanye afa atashubire muka. Kabikanya afa atashweire.

1576. Kabona njoki niwe atahura omuliro.

1577. Kabukye nkategere, kaba rukondo.

1578. Kabukye nyombeke ekagwa aha mitoto.

1579. Kabura bujune kaboneka bundi.

1580. Kabutabuza, eihembe ly’enkoko, elayasigire omutwe likakwata okuguru.

1581. Kabutabya, enju yahya, ati: nyegeza abagenyi. 

1582. Kabutabya, enju yahya, ati: taho ekishasi.

1583. Kabwanshabire, toiya ha muguha.

1584. Kabwehangile akashwera mukembandwa.

1585. Kabwere atahya omushunga.

1586. Kabwere, akagesha ebishunga.

1587. Kachokoza njura egwa aha kitabo.

1588. Kachumba  -  bunura achumba ebyo iba alesire.

1589. Kafuka kake nyamutema nkeke.

1590. Kafunda omu byemo, mugufi agenda omu barai.

1591. Kagaigare akuchunkiza omwika.

1592. Kagunju kura oli wambwa.

1593. Kagunju na kakunju bagunjurana.

1594. Kahendeke teita mbogo.

1595. Kai araba mbali mpindu arabire.

1596. Kaigura - nda tasika mwabo.  


1597. Kaitaba, kakulya amaajwe, abawe nibafa enjara.

1598. Kajagi kakabula enchweke kagizala.

1599. Kaju bafuka, kaju baihura.

1600. Kaju milire.

1601. Kakaikuru ezigaziga, ati: bakarura ntaliho.

1602. Kakaikuru ka Kiziba olimilaki okwezi kwemile? Ati: “Ninyenda Kiziba k’eigara”.

1603. Kakikule akyetweka. 

1604. Kakikule ntaimire.

1605. Kakikule, akilinza abatemi.

1606. Kakiweyo achumita omukira.

1607. Kakuru  takulirwa.

1608. Kakuru kamoi karugwamu bingi.

1609. Kakuru takulirwa, enyondo tekulira ibale.

1610. Kalagata aruga nju eli.

1611. Kalemba bazana iroko ogende, ati: ndagenda. Akataha ag’ebikere.

1612. Kalenga Ntoro niwe galya.

1613. Kaleta rushengo ati: “mpa enyungu ya nyoko nchumbilemu ebikwara”.

1614. Kali bwangu tanywa ga nyana.

1615. Kaliba kashaija eliisa empisi.

1616. Kalifa, asiga Kalifa, enkwi isiga eijwi amata gasiga amajuta.

1617. Kalimi nyakwelenga ati abo ntambira bagwa ensimbi.

1618. Kalimi nyamutonda, ati: ti tata ni tata ento.

1619. Kalisa gira mayo, ati, ebirungi tibyeganywa.

1620. Kalitunga, agira obwemo.

1621. Kambahire, alya nabo.

1622. Kambulye nkabwelimira bamuragiza eibondo.

1623. Kambulye nkabwelimira egiza omukaikuru eibondo. 

1624. Kambuyambuye akalya ebya mugushu.

1625. Kamoi kamoi mugunda.

1626. Kampare engunda ahara omugere.

1627. Kampe oikare akauja kamoi Irogelo.

1628. Kampe oikare ekatega 

1629. Kana ka munyanyazi kakusiiga eshabo.

1630. Kanakumanyire eruga nyuma.

1631. Kanchwe eireme, ebyehatira.

1632. Kandi twarwana oti wantela elisho? 

1633. Kanena magufa amanya okwo alagata.

1634. Kankigambe munwa gura atakaizire.

1635. Kankumoise akushara.

1636. Kanshage atwara eiyema.

1637. Kanteho akange, elaza omu marwa.

1638. Kantigise ensi ekyara, aba aigusi (aigusire).

1639. Kanyamunywa nka nogenda omu buterezi, ati: tindikuganyira babumbi.

1640. Kanyangobera kamezire aha rubungo kati: “Ninye mukama wa hanu”.

1641. Kanyasi kamoi kakamara obwoki omu muzinga.

1642. Kanyigute tegomora.

1643. Kanyomoze, aba nayenda kumanya.

1644. Kanyongereho akange eraza omu fumoro.

1645. Karakanja, aba nashereka.

1646. Karuleta akabyara eikongo omu ngemu.

1647. Karungi kwelebera.

1648. Karungi otakwetemu.

1649. Karweshombera, akabyalira enkorongo.

1650. Karweshombera, ayabyalire enkongo omu ngemu.

1651. Kashaija kake, nyandekwe mpango.

1652. Kashashonkyo oramya Omukama nosheka, ati: “Ningonza Omukama k’ambona".

1653. Kashegeshe kalya embuzi zingi kati: “Lero mbwenu nalya eya Kanyara”.

1654. Kasinge yenda tehwa.

1655. Kasisi ati: no orwo tuba aho embare isikira? Si iwe kasisi na amani gabi gawe aga, embare            okaba ogitwete maki kuhulira obusikizi bwayo? ati: inye ayabaire agitwete ekandibatira,                 nahulira natekererwa muno.

1656. Kasisi chulira nyokozara, ati: banza olebe omutwe gularugamu amalira.

1657. Kasisi nka nojwalira engisha omu kujwi? ati: orufu tiruhanga byekwaso.

1658. Kasisi nka notera empama nke? ati: tolikubona kifuba kilarugwamu mpamo, okwo kilikwigana.

1659. Kasisi nka notera empamo nke, kati: “Kabukya kabakama akagwisa tata eirembo”.

1660. Kasisi waita omuntu, kanyomo nka nofuruka? Ati: nyikara hai, chwena tuli baan ba rugendera 
aha itakai.

1661. Katabayanga, omulele gwe entuha. 

1662. Katangaza nka omugenyi wa bwaigoro.

1663. Katesigwa lima engemu, ati: “Kikongoro ekibanja n’enshenshe”.

1664. Katonda akuhaire togaya.

1665. Katonda ekyo abikiire omunaku (omworo) tikijunda.

1666. Katonda mbeera, na aga wenene ataileho.

1667. Katulebe okwo lilaba, babilya aliho.

1668. Katushushane ekamala ezabairu.

1669. Katushushane takwihira mubazi.

1670. Katutabonangane njura negwa turabonangana nigujwa.

1671. Kawakumanya ebyo nyakagunju alya, tiwakumukya.

1672. Kayakuba atali iwe ekwasa ebishoni.

1673. Kesinda, ekuha obulyo.

1674. Kesindira kituntu eki, obyama eki.

1675. Kesiza kahulire empisi ekanyampira eibale.

1676. Kichunda mukono kya Kalambi.

1677. Kietume, enjara ekaruma omutunzi.

1678. Kigenda  kyonka ky’omwirungu.

1679. Kigonza nchuro kwomera niwe ayeta kanyabwenge.

1680. Kihise yafa, oti ntotomya nagya aha kitebe.

1681. Kija mbaleba enyanja ya Ikimba.

1682. Kikama mbwa na kimukwatira, amahano nibaiganisa.

1683. Kikara kya muntu, nigwo mugaju gwe.

1684. Kikenekero nashekerera nyungu elikujwa.

1685. Kilegu kya Bukanga, akatangya aha nyama yashambyaho omutwe.



1686. Kilegu kya Nyamwohya, nalemba kilegu kya Bukanga ati: tuteme Kitare, tulebe amagana ge         zalira omu nda. 

1687. Kilemba kya Nyamwohya nalemba Kilegu Kyakukanga, ati: “Tuteme kitare, tulebe amagana          ezalira omunda”.

1688. Kili harai kili harai kikamara emihambi ya nyamuhuma.

1689. Kili mugisha agabirwa na alazira.

1690. Kili mugisha, akanywana na alitwara engoma.

1691. Kilimi nyakwelega.

1692. Kinaga mikono aba aina ekihwela.

1693. Kinga kingura echuza orwogi.

1694. Kinga kingura eiganisa omwana na ishe.

1695. Kiniga kyentumwa muchuzi.

1696. Kinula, aba alakilire.

1697. Kinya bakuchwa omukirai, oti: gwashangwa nigunzongera.

1698. Kinya yagutuka eikila, ati: lyaba nilinsikilira.

1699. Kinyana kya Igabile, nimbimbwa, ati: tanaka.

1700. Kinyomo orwo aisire, nirwo abona ababo.

1701. Kisha kya Buganda nilyo irogo.

1702. Kishaba tagoka agoka n’ayamwima.

1703. Kishaijaki ogiterwa omwatani wawe.

1704. Kishaka kibi kigila enyamaishwa zirungi.

1705. Kishansha nairuka kibabi.

1706. Kishansha nasheka kibabi.

1707. Kishuba ndugaho, omukaro nigwirukya embwa.

1708. Kishungwa bangi niwe nunafu alima aha kihanda.

1709. Kishwera abaza: okubaza ti kuhaba.

1710. Kisina esima owo omunju.

1711. Kita mugisha nk’owo orwigo.

1712. Kitachuba talima ntano.

1713. Kitagaiya -  kitaita yaoita omushwi, empume yaita empefu.

1714. Kitagambwa kya hanu ati: leka bojo bataitana.

1715. Kitaita yaita omushwi.

1716. Kitakoma iboha ashubira shumulula tulye.

1717. Kitakuba alya ngori.

1718. Kitalambura atema embire.

1719. Kitango kya mazinga, yazara gumoi gwalambara, yazara babili bakindurwa amatai.

1720. Kitare kyashemeleire enkoni, kefa, oruhu barubamba engoma.


1721. Kitashuliza ashanga bushai.

1722. Kitinti nasheka kibeba.

1723. Kituratuzi ikanga bana yetele omubwi aha itama.

1724. Kizara egutahanama ati: kachwi tiigwayo.

1725. Kizira buli omoi mabele, n’omugumba gaija.

1726. Kobeihya alabehyire, enaku iba niziterana entwe.

1727. Kobona orutembe, tobaza mugusha.

1728. Koburwa endai oita omugi.

1729. Koganyira empazi, ozitekamu akabunu.

1730. Kogaya empazi, azitekamu akabunu.

1731. Kogya Bunyira, onyira.

1732. Kogya kuguka omutwe, banza omigeho ogwawe.

1733. Kohulira Burigi ekamisa, otwekayo enumi?

1734. Kohulira Burigi ezaza otwekayo enumi?

1735. Kohulira nkwenda, nkuheke onyozire?

1736. Kohulira ogoka, ogye oyake ekikona eishami?

1737. Kohulira otaroga, ebikere bitembe engemu oliho?

1738. Kohuluza eihe like, toihyamu bakungu.

1739. Koigusa enfulebe, ekuniga.

1740. Kojuma ekinami, oruhabyo rugubwa kubi.

1741. Kokiza omuhuma endwara, ati: ija twiruke.

1742. Kokolera engahi, oshasha omugongo.

1743. Kokolera engahi, toshemelerwa.

1744. Kokunira atajwara, olemwa olebayo.

1745. Kokunira ekishwa, kikwaka empefu.

1746. Kolya nempume okagikwata omukono eti: yanyaka omukubi.

1747. Kolyaka omwana enkoko, omuha ekishomututu.

1748. Komubi ayesiza bati atamirwe.

1749. Korogota aba nasheka.

1750. Korufu ruba rutagizire nshoni nomuzika tasigara.

1751. Koshaba ashabire, nigo maimano.

1752. Koshaba elangiriro obukwatane buba buli buke.

1753. Kotabara aha kikare orurai, olemwa oyetaba: he!

1754. Kotaisa emanzi ekanga okeisa obwana bwayo.

1755. Kotamanya bafa batahi, kebera ekitulo.

1756. Kotina omuhango oti: aliba akeya li.

1757. Kotunga emoi, togira: eli yehai?

1758. Koyakwa owo olikumanya, tonaga ngata.

1759. Koza mbele, aba nakulenga emiliire.

1760. Kozana n’omwana alemwa akweta: wewe!

1761. Kozara omurushu, omutweka aha kikare.

1762. Kozengerera omu iramu, kishezo likushangamu.

1763. Kubilya na ruchura.

1764. Kufa kabili nka amakara.

1765. Kufera kimo nk’abomubwato.

1766. Kugenda otaragile nka njara.

1767. Kugendera omukikukumbo.

1768. Kugwa kibandagara.

1769. Kujundika ekito nikwo kulya ekijunzire.

1770. Kula ozale aba akulamire.

1771. Kulembera aba nakulenga entumbwe.

1772. Kunda tulizane, teba butware.

1773. Kutega kyambwa okateneka nikikira okulemangana.

1774. Kwekaza kisabuni.

1775. Kwenda na kwenda bakaguza ente omulinga.

1776. Kyajunda kitateirwe njura, lero orwo kyagwaho orutonyera (orutonyanga).

1777. Kyalema omuhyo iwe oti: mpai ndume.

1778. Kyanda olizara igesha.

1779. Kyasa mugongo aba aina ekinegeza. 

1780. Kyasha ekinulira nkoni, k’efa omuguta gwayo gubamba engoma.

1781. Kyashalira tema oiyemu kyome.

1782. Kyeba omuganbi, tikyeba mugambirwa.

1783. Kyenda mazima ayakyamu.

1784. Kyetiza, akaterwa enyomyho.

1785. Kyotina azarwa isho.

1786. Lama lama, tezara mwojo.


1787. Lamya embwa ya Kahya oshabuke.

1788. Leta ngure, ashoborwa eiramu.

1789. Liita tibampe.

1790. Lindalindwa oti wekyasha yaronda elino.

1791. Lisho kwelilira.

1792. Lisho lyenda kukyara litakyalirwa.

1793. Lugaya agaya amukila.

1794. Lugenda agila ekimutwala.

1795. Lugumila njara aba aina ak’atailemu.

1796. Lukenwa agabirwa mukaishe, alikutwereza, akabunda agabirwa nyina.

1797. Lukulula ngunda akulula omugere.

1798. Lurenga ntoro niwe galya.

1799. Lusiga mazima agahungukira.

1800. Lwongeleza maganya akatwara embile omu rufu/kibi.

1801. Lya muno oigute, teyebesa mwana nyina.

1802. Lya oigute teyebesa mwana wabo.

1803. Magendo tefa busha.

1804. Majwi ga mukuru tigaimukila busha.

1805. Malele nka nosigasiga abagire: ati Mujune tulebe nkalakuha.

1806. Malele tegwera bushai

1807. Mani teha, ekiha ni mugisha.

1808. Manya nyenka aheshera ebyoma amunshaho.

1809. Manya nyenka akasabara obweibumba.

1810. Manya nyenkai akashereka ebyoma omunshaho.

1811. Manya nyenkai ekalemesa njoju akaju.

1812. Manyenshonga olifundura akabajubi.

1813. Manzi ni kataka.

1814. Maruma teshenda.

1815. Mba mugaya, ngambisibwa otwizi.

1816. Mba Mugaye, ngambisibwa otwizi.

1817. Mbali ali omuhuru aliho enjoka.

1818. Mbali bazarwa niyo bafa.

1819. Mbali ebyondo bikanya, niyo echuchu eimuka.

1820. Mbali emanzi zili tihabula balulo na byebugo.

1821. Mbali gatana bafuka ebisoloile.

1822. Mbali kisongokeire niyo omutima gurara.

1823. Mbali nyatana niyo bafuka ebisoroire.

1824. Mbali nyinaenju atali, ebikele bitemba engemu.

1825. Mbali nyinaenju atali, ebikele bitemba enju.

1826. Mbali nyinenju atali, ebikere bitemba enju.

1827. Mbali olikugya, tomanya byayo.

1828. Mbali olya, niyo oilukira.

1829. Mbali omubenbe ali, toinika kara.

1830. Mbali omugendelelo guli tihabula muhanda.

1831. Mbali Omukuru atali bafuruka nyemishana.

1832. Mbali omutima gulaile, niyo amaguru gazinduka.

1833. Mbali orwihura rutali, akabindizi kamala amahano.

1834. Mbali otaiye mukazi, tomalirayo bigambo.

1835. Mbali otakyara, amatwi gakyarayo.

1836. Mbali otalima olebayoki?

1837. Mbali otalinde tolalamila ngemu (zayo).

1838. Mbali otatula tobara nyungu.

1839. Mbali wagurage niho Bukoba.

1840. Mbali wanyatira nikyo kyanda.

1841. Mbali zishenyerwa tiho zikomerwa.

1842. Mbali zitungwa niho emiguha ogishanga.

1843. Mbararuju toija, eti: elisho lyondikuleba - Omukama, batamanyire akalamwa!

1844. Mbararuju yombekera nyokozara; eti: orwo ndikubura-ngura amaisho, emiganda ninkoma.

1845. Mbatanga ebikere binunju nibibunduka.

1846. Mbe mugufi ntekwe emiteko enai.

1847. Mbifamuki: akarakaherera.

1848. Mbikengire, aba abigambiirwe.

1849. Mbilima  nibasheka  kabiba byayezire baija mbala ngaro.

1850. Mbimanyire aba abigambiirwe.

1851. Mbule agatabala mbule n’agashenjuza emputa?

1852. Mitungereza eiraka nka kanyonzai: bati “Konyonzai ogamba oti maguru oti maguru galaire 
gatanabile”

1853. Mmmh! Bwalya bwange omwa Wanyakya omugenzi alalure ondijo mbwenu yagobile harai!

1854. Mmmh! gwajwa gwaraga omwa Myamonyomo, alabamba akahu ke kalayoma.

1855. Mohesa akati enyondo eliho?

1856. Mpa ngule atambirwa eilamu.

1857. Mpanguhire, ashahirwa eiramu.

1858. Mpangure, atambirwa eiramu.

1859. Mpefu owanyu hatai?  Ati: nobona abinyama bilikurugayo.

1860. Mpesha kachumu k’omuto, asisha abuhesi.

1861. Mpisi akanywa amaizi kwiyaho amajutai, ati: kolya ekitwa, osigaho.

1862. Mpola mpola, ekuza ruhume.

1863. Mpora aba yakulibasile.

1864. Mpora mpora eihisa obushela

1865. Mpora mpora ekahikya omunyorozi aha iziba.

1866. Mubembe iruka - enjura! Ati: Nkyajulira mubiliki?

1867. Mubembe, waterwa enjura; ati: ninjulira mubili  ki?

1868. Mubwi otansheka niwe wanyunyile.

1869. Mufu narukya mujunde.

1870. Mufu nashekelera kijunde.

1871. Mufu nomujunde bagula embwa kukwatana.

1872. Mugani gwa Buhaya: omukazi akagilomwana ati: Isho k’alaija otakugamba okwo enju yahya”.

1873. Mugele gwa nkoko tigwita mwana gwayo.

1874. Muhe aigusile talemwa milimo.

1875. Muhesi abeihya ati: “ganshanga omwishasha lyange”.

1876. Mukabaro takuloleza mukubi.

1877. Mukaikuru  olafa. Ati: kyagambwa banai.

1878. Mukaikuru akashoma omwonyu gw’abagenyi ati:  kandebe ekilabaterana eishaija.

1879. Mukaikuru enzigaziga? Ati: Baikarura, ntaliho.

1880. Mukaikuru ka kulya enshondwai, ati nalya mwendai, orwa ikumi nkyazizaki?

1881. Mukaikuru mbachwana kukwima, ati: ebyo balateka nimbizira.

1882. Mukaikuru nka nolima aha muhanda?, ati: nimpiga ka bangiza mahyo <milimo>

1883. Mukaikuru nka noshura abana? Ati: Abaruga aha kikare baisa - ekihika.

1884. Mukaikuru nka oina entanzi? Ati: Ndaisire bangahai?

1885. Mukaikuru nka okwasire entanzi? ati: ndaisire owa mbere?

1886. Mukaikuru noshekera aha kiiga? Ati: Niho nchuliza.

1887. Mukaikuru ojumbika omuliro? Ati Ka kilankwata tuhilingite hamoi.

1888. Mukaikuru olekere kulya ensenene, ati: nazilire karai.

1889. Mukaikuru si nka nobambisa engoma orufu rw’engohi? ati: Mukama agira kwe. <Mukama 
mitwalire ye>

1890. Mukaikuru tokafa! Ati: Nikyo ndamiriza, tata ekishaija ! 

1891. Mukaikuru tokafa. Ati; nikyo ndamiriza <nikyo nfuhya>

1892. Mukaikuru zina akarongo! Ati: Ndagai omuhanda gw’aamahiga.

1893. Mukaikuru, ekirumiko? ati: okibaze omu barwaire.

1894. Mukaikuru, enjura yakutera: ati: Muyaga nigwihya.

1895. Mukama w’endimi akasinga ha mbendekire.

1896. Mukama w’engoma k’akilenga eichumu niwe achumita.

1897. Mukama w’omuringa ka agira ati:mpai omuringa, otegeomukono.

1898. Mukama wakaze, takachwa.

1899. Mukama we mbwa yafa iwo oi niyo malebele yayo.

1900. Mukanwa na munyindo.

1901. Mukarugilirwa, akanyu kanule, abashombwa banuke.

1902. Mukasho taba nyoko.

1903. Mukazi leka baro ati: hanu nkagamba kugitema.

1904. Mukazi lima, ati: aligura - omuzana, atalimpa.

1905. Mulimiriza tagabira Nyamuha.

1906. Mungu balanjuna, na iwe amaguru otaireho.

1907. Mungu mbera orebire ekishaka.

1908. Munywanyi  wawe akuigisa eboneka murumuna wawe akuigisa ebura.

1909. Murungi timusige enaku ikwita nawe.

1910. Murungi wange timusige, enaku zikwita nawe (nage).

1911. Mushaija ka kugutula enta omukirai, ati “Mukama mihere, mushegu mifunyile”.

1912. Mushango tigumanya nju mbi.

1913. Mushonsho akashongoka omunwa gubi: ati nzara abandemire.

1914. Mutabani wa nyantabata yalileta, omuganda chei akagwa ali babingambile

1915. Mutaita yaita omushwi.

1916. Mutakubwa muti gwa omutangarara.

1917. Mutalemwa ndabyetweta akagutuka omugongo.

1918. Mutule niyo mulongole.

1919. Muturanwaki, abashubya omu ndwano.

1920. Muturanwaki, abashubya omu ndwano.

1921. Muzana ndikubungya, ati “tuliba tuli ahamoi”.

1922. Muzana tega batere ati nabimanyire.

1923. Mwana geija (ge) aba akuhaile omugisha (gw’obulorai).

1924. Mwana w’omwiru, oba murungi! Ati: na mbwenu wambona ntesigire!

1925. N’alima aharungi ainuka.

1926. Naba nimpesa amachwantai, lero orwo nabona amaizi. 

1927. Naba ntechulire yafa, lero alikugya omwa iba kushwera.

1928. Nabantamanyire bakamutera guli omu ruhu.

1929. Nabona eliisho lya omukukuni.

1930. Nabona eliisho lyomunya.

1931. Naburwa omwahuka nabona oruhagara.

1932. Nabyamira ensi, nayeshweka eiguru!

1933. Nafa kubi nk’owa amatama.

1934. Nafuka, iwe waihura.

1935. Nagamba ebya nyakusa/ebya nkwi na amaizi.

1936. Nagya kutunda omwero, naija neifa.

1937. Nahanika nshuntamire, okuhanantura narahisirize.

1938. Nahara nka muguta.

1939. Naijuka enkoni abalemu buhagile.

1940. Naijuka entome, obulema bwahagire.

1941. Nairuka ka bundi, lero orwo akahu ka mazara katwarwa embwa?

1942. Najuma ekilemaile orwabyo rwatamwa.

1943. Nakenena tigwaba mwonyu, yayengelera tiyaba kaliza.

1944. Nakomorora oti tiga?

1945. Nakomorora oti: akaragara kaki? Nakomorora iwe oti: tiga ?

1946. Nakora omunfurebe, waiyamuki?

1947. Nakuha kunukaho, iwe waramba?

1948. Namukwata namuta esisha embuga.

1949. Nanena amabare, lero ngu emperege.

1950. Nanka - nonunka, teita mushemero.

1951. Nanka nakujuma egoba hara.

1952. Nanka nakujuna egoba hara.

1953. Naruga eiguru, nagwa aha rwazi.

1954. Nashaba ekikonai eishami.

1955. Nashonga ekaita omwa, muha, wakami akaba naluga kushaka.

1956. Nashonga, ekaita omwa muha.

1957. Natiba nagobya omu nkokola oti: Otibile maki?

1958. Nayagyombeka n’owoyarema bona bashaija.

1959. Nayara nizaruguka.

1960. Nayata ebishwa, lero ngu mpiki.

1961. Nayega amalya mparane ntaina gashemba mutwe!

1962. Nayeta nizetabuka.

1963. Nayetaba ayanjuma, kasho ayangambage.

1964. Nchumbeki enobesa abagenyi.

1965. Nchumbeki nka embwa ya Miyagi.

1966. Ndabilya telema, biliyo tetandwa, bishagire egora.

1967. Ndabilya telemu, ekilema mahorora.

1968. Ndahoza mwongu aba nalya eisoma.

1969. Ndaire aha kibira, nganyweire empisi iwe!


1970. Ndaire kubi, takuza nkonjwai. / Ndaire niyo nfumo y’aba.

1971. Ndaire na Ndaire tibanywana.

1972. Ndaire ningenda, aba ataina buhungiro.

1973. Ndakigesheire ekyo okubamunafu, nkazaara alya.

1974. Ndakugambira ,  eisa ekihika.    

1975. Ndakugambira , akwisa ekihika.

1976. Ndakugambira emara ekiika.

1977. Ndakuha, tetanga kwima. 

1978. Ndakushanga aha kibira kya bunanka aba nakulisa emibwi.

1979. Ndalweboine akatekela empisi amarwa.

1980. Ndarweboine ahoyera aha kabaju.

1981. Ndarweboine akatekela empisi amarwa yalemwa yamulya.

1982. Ndi bushai etela entumwa.

1983. Ndi kashaija ekabuza enjoju.

1984. Ndi kashaija elisa empisi.

1985. Ndi kashaija, ekabuza enjoju eka.

1986. Ndi mushaija ogiterwa mwataniwawe.

1987. Ndibusha, atera entumwa.

1988. Ndiho ntaliho.

1989. Ndizara niyo, bugumba eruga.

1990. Nduga maihya ngagwamu. 

1991. Ndyamulya kamoi, aka kabuli alakalire.

1992. Ndye buke ntukuze amaguru nka endahi.

1993. Ndye buke ntukuze enfundo.

1994. Ndyehirayo tatanga.

1995. Ndyombeka tayombeka.

1996. Negurwa kaasha na bihogo.

1997. Nekamwa-isho, ekwatirwa nyoko.  

1998. Nena eigufa, amaizi gahore.

1999. Nfubirwa mugisha togiima mpambo.

2000. Nfunda - akanwa, akanywana na Ndyamuno.

2001. Ngambeki? aba niyeteka?

2002. Ngambira Balinsi, Baliguru kuhulira.

2003. Ngenda, agira amahikiro (obuhikiro).

2004. Ngino zilikwilagura oleba alikwera.

2005. Ngono ekagenda yonka yahaba.

2006. Ngu kambilye mbishahile bamumansha.

2007. Ngu kambilye mbishahile, bamumansha.

2008. Nibambona elaza.

2009. Nibyo abakazi babona.

2010. Nibyo abashaija babona.

2011. Nigatera entege.

2012. Nikanura aba arakalire.

2013. Nikikabure kiba kitakaizire.

2014. Nikwo mbasera, ajumburaho empahuza.

2015. Nikwo mbilya akashanga tindirwa kange.

2016. Nikwo mbitema, akatema ekya Rusomba.

2017. Nikwo ngatora, akagwamu Tinta ahansi.

2018. Nikwo ngenda, ajumbura ikomera.

2019. Nikwo ogenda nosiga emigani amabi nke ekinyirai!

2020. Nikwombazara, akaitwa eya mwendai.

2021. Nilagirira ayakushambya, nomanya niwe yabaga.

2022. Nimanya, ekabuza enjoju eka.

2023. Nimburwa elyo ndashekesa (eiyela).

2024. Nimubika omunju yaba mpindu?

2025. Nimwo bili agwa aha muguha. 

2026. Nindihiga nilinyiruka (eiyela).

2027. Nindya nikilya.

2028. Ninenwa ninenwa aba atabehile.

2029. Ningendera aha kati nka eisoma.

2030. Ninjumila kyonkai amatai chei.

2031. Ninkeyebwe.

2032. Ninkwata abazimu eishoke.

2033. Ninkwata ebishwi, nibinyurura.

2034. Ninsingwa aliha bike.

2035. Nintera ebishaka ab’okushonga balaija nyuma.

2036. Ninteza amabare nka kaliba.

2037. Nintongana na eiguru kwanika ki?

2038. Ninye mbimanya bakamutuma Katokoro.

2039. Ninye mbimanya, ekamara obwana bw’embandwa.

2040. Niturandilira nk’akabindizi.

2041. Niwe ainabyo ekwasa omuguma. 

2042. Niwehandera ekitakwendehire, nko omuyaga nigwehendera eibare.

2043. Niweitira ekitakweitire, nko omuyaga.

2044. Niyo Siimi!

2045. Njuna wejune.


2046. Njuna, n’agawe otaileho.

2047. Njunwa mulyango, njumururwa gunu.

2048. Nka waita mbali oikaile nk’emuga.

2049. Nka walitunkuza nka muk’omushuma ?

2050. Nkabalekera, baba bakalekera iwe.

2051. Nkagamba bayanga akira nkesiza.

2052. Nkahanika nshuntamire, okuhanantura narahisiriza.

2053. Nkaija konzika, lija yakuzikire.

2054. Nkaija kusa tinaizire kwata mengo.

2055. Nkaija ndi nkoko kulya  obuteitei tinaizire ndi Rubaka kulya enkoko.

2056. Nkaitwa bwikya, iwe olitwa kanwa kawe.

2057. Nkakwegomba tindikuhirirwa; okwo enshonzi yegomba omugera, okwo enyogorozi yegomba        omwiga. 

2058. Nkakweletela akabya amakongo omu kibanga.

2059. Nkalera enjoka omu nsano.

2060. Nkaruka entara karai enjura etakagwire.

2061. Nkaruka entara karai, enjura etakagwire.

2062. Nkitoijere, takurugaho bushai/Nkyagashaki, atunda omwonyu.

2063. Nkora Kalimo kange, ehenda.

2064. Nkora nayamara.

2065. Nkora nibasheka ndya nibasiima.

2066. Nkuganikire, ekira omushenjuzi, k’ekuruma weyaga.

2067. Nkugonza nta mawe akutelela omunda nk’e nkubansi?

2068. Nkulimire akira nkuchumbire.

2069. Nkumanyile takulinza kwetonda.

2070. Nkutambire emira, oiruke onsige?

2071. Nkutoijeire takulugaho bushai.

2072. Nkuzibwe yazara empagazi.

2073. Nkwendagahire, eijunga lita kubi enshalizi enotola.

2074. Nkyagashaki atunda omwonyu.

2075. Nobona nibachula oti  omulwaile w’omu alailatai?

2076. Nobona, akagwa Musibuka.

2077. Nogya kutunda omwero, oija neifa.

2078. Nohiga Omukama omu kishwa, orwo ali omu mpiki.

2079. Nohulira nibachura oti omukaikuru wa njweli arairata?

2080. Noita mbali oikaile nk’emuga.

2081. Nokora obusha nka ajungira enyumanju.

2082. Nokora obusha nka atelera enduru omu maizi.

2083. Nokora obushai nka atahira amaizi omu rugega.

2084. Nolagirira abushakire oti: olasaho akasherai.

2085. Nolira aga enamba.

2086. Nolira amatai?

2087. Noshaza amogyabili nka embamda.

2088. Noshekya a’goraliza.

2089. Noshelela ekiraboneka.

2090. Notaha noturuka nko omurungi w’omu kibi.

2091. Notegeka,  ndutegeka.

2092. Notelera engoma omu maizi.


2093. Nozinga engata, otakaboine ka kutwara.

2094. Nsheko na buganyizi nibyo bya luguru.

2095. Nshenye zike, nawe ntahye omuhoro.

2096. Nshenye zike, nawe nyihure omuhoro.

2097. Nshonzi oterera, lero mbwenu nakukwasa eshabo. 

2098. Nshulira mazaara aba nayehulilira.

2099. Nshusha embwa eyo baha ekairuka.

2100. Nshweire kubi tahwa bagole.

2101. Nshwerwa taha omuguta gwayoma. 

2102. Nsibile ninkola bwaigoro niwe ashemelerwa.

2103. Nsibire ningenda, aba ataina buhungukiro.

2104. Nsiga murungi agahungukila.

2105. Nsigalila atwala eihema.

2106. Nsigire enyuma teba butunzi.

2107. Nsindizi hanura aba, ati: nkwo nkabalebire.

2108. Ntabara elya ebya ndimu.

2109. Ntabara, alya ebya Ndimu.

2110. Ntakulibata aba yakulibasile.

2111. Ntebire, alya ebya Nyogokire.

2112. Ntegire omutwe kumoisibwa, aba aina ekimoisa.

2113. Nti leba enjobe, iwe oti “leba omugere!”

2114. Nti tora oti rasha?

2115. Ntula nimpeshesa akati nabona enyondo.

2116. Ntuma nkutume omukazi alikwonkya.

2117. Ntumire, talya karungi.

2118. Ntunda bwange, eseza.

2119. Ntungai nka Nanka, eleta okulogana.

2120. Ntura mbungya mbwenu naguza/nagula.

2121. Ntura nimpesa akati, lero orwo nabona enyondo.

2122. Ntwire, nayamara.

2123. Nyabararuju yombekera nyokozara, eti: elisho lyo namagamaga enju yahoire.

2124. Nyakahara tagwa mwabo - kula oibone, kagunju oli wambwa.

2125. Nyakami  abingirweki? kati naba ninyemelera kulebayo.

2126. Nyakami akalya nyina, ati: abazaire tibalibwa mpisi.

2127. Nyakami nka nosiga omwana ne ebishense? Ati: inye ishe ndiho ndagahanura, iwe ntahirai 
amagenyi.

2128. Nyakami okabandwa li? Ati ekyaizire kikasiga ki?

2129. Nyakami okabandwa li? Ati: ekyaizire kikanga ki?

2130. Nyakanyonzai ogamba! Ati: orwo ngamba, abagenyi nka batakanabire?

2131. Nyakatongo ekamisa, esimwa abarugireyo.

2132. Nyakorabibi ija obowe; ati: nibyomanyire.

2133. Nyakwizirwa taizirwa hamoi.

2134. Nyakwizirwa, taizirwa omoi.

2135. Nyamafu ija obohwe ati: “Ninye ndumusha kubohwa. Nyamafu ija obohwe ! ati: nka                         ngulaireho!

2136. Nyamehendera atanwehendeire, nko omuyaga nigwehendera eibare.

2137. Nyampulira mbi, baro yaitwa embogo; ati nkagamba nti aligiita.

2138. Nyampulirambi bati baro yaitwa empisi ati nkagamba nti aligita.

2139. Nyamubi tabura wabo, amazi g’ekigunju gakubwaho ekihoihoi.

2140. Nyamugamba ekilikumanywa, ati: okushomereza kwigusa.

2141. Nyamuhirwa akashanga ekinyomo kyafukura enshoro ati:  kyanyitilira.

2142. Nyamuhirwa, akashanga ekinyomo kyafukura enshoro ati: kyanyitira.

2143. Nyamuhuma ka kushuntamira obushai; ati: nibwo ndikuhiga.

2144. Nyamuhuma wanyagwa zingahi? ati:  abambiga bati ikara obare!

2145. Nyamuhuma wanyagwa zingahi? ati: abambiga bakunda nabara !

2146. Nyamulya kamoi, akakabiri alakalire.

2147. Nyamutabaza akalya enyama za abafu.

2148. Nyamwechuza ekyalibona ati abafire mbele bakankila.

2149. Nyamwegomba ekyalibona ati abafire bakankira.

2150. Nyange amajuta kwesigaki!

2151. Nyangileki ?

2152. Nyangirwe, tahwa bagore.

2153. Nyangurukira, ekyasigire aha mugongo kikakwata eitama.

2154. Nyankamila mbi tomwima mpambo.

2155. Nyantabashirwa ga bakuru bamubona akatumbi.

2156. Nyantagambirwa, akasabara obwe  eibumba.

2157. Nyantakika, ati: Omukama tagaba.

2158. Nyantashuliza ajunza.

2159. Nyantasima, takolerwa.

2160. Nyantetambura: omuhagazi gw’ embeba, eti: kabakumbaga, omugore wange anyihamu 

enkanda.

2161. Nyarubamba n’ayabamba engoma.

2162. Nyarubamba na ayakubamba enda.

2163. Nyarubanda neya kubambire enda.

2164. Nyechuma ashahirwa akashare kasha.

2165. Nyeganya -ki, asiba omu nzige.

2166. Nyeganyaki, akatuza ente n’ekyanzi, ati kelazara nkamireyo.

2167. Nyegela nyegela, oije nakanyeto, abaija munu tibetola.

2168. Nyejune wejune, embwa yatwara ekirumiko.

2169. Nyenda kugambwohai bakamutela empindu aha mukundi.

2170. Nyina amara, afa akwatirire.

2171. Nyina engoma k’agilenga eichumu, afumura.

2172. Nyina enju aho atali, ebikere bitemba engemu (enju).

2173. Nyina enju kagonza ekihaha, bakyeta ine.

2174. Nyina obutai, akanga nyina engabo.

2175. Nyina omunwa oina ogundi oti “tera enduru” ?

2176. Nyina omuringa k’agwenda, otega omukoro.

2177. Nyinamwana talera.


2178. Nyinenju abaikote mbali agya ayatikilayo.

2179. Nyinenju ayesiriza bingi.

2180. Nyinenju k’afa enshamba ishembela. 

2181. Nyinenju kafa n’ebitenge bye bifa.

2182. Nyinenju nagilimu.

2183. Nyinenju tayata, (ashabura) amoshora.

2184. Nyombekerwa Rugaba, togiima muganda.

2185. Nzaire kubi, tewa bisheko.

2186. Nzigura, tagwa mwe.

2187. Nzingura tagwa mwe - Ikunkumura akagwa Rwazi.

2188. Nzira ekyo ngambile abyehatila.

2189. Nzira ekyo ngambire, abyehatira.

2190. Obambira, olishambya maka.

2191. Obaza Mugasha nawe nobona  Rutembe ?

2192. Obe rukunda abarukunda, ogonze abakunoba.

2193. Obeihyerere afire, azindukire aligamba.

2194. Obike mbali embeba etagoba.

2195. Obona obaza, oti: Kayango muki?

2196. Obu bwange nobu bwange, mukazi alimya akafuni.

2197. Obuburwa bijwaro, butera: nanka anoba abantu.

2198. Obuchura muno tibugarura ayafa.

2199. Obufundirwa buchumbisa emamba aha kigeyo.

2200. Obufuruki buchwa eishaija.

2201. Obugaija mahi.

2202. Obugamba kubi, butera omukaikuru okuroga.

2203. Obugamba kumaramu bukatera ekitwata omwoyo gumoi.

2204. Obugambage bukakiza enyarubabi.

2205. Obugambage bukushweza hai.

2206. Obugaro buke bukakisa enkeremeke obuheke.

2207. Obugaro buke bwaka omwana embugira.

2208. Obugarura ha mwanya, teba ndihi.

2209. Obugaya ntabani, bukata ekirere kya amahrwa.

2210. Obugenda mpora bwo omuhima eba eli mirembe.

2211. Obugobya buhira embwa.

2212. Obugobya buhira embwa.

2213. Obugonza mpiya, niyo enaku itabuka.

2214. Obugonza nju ti burushu.

2215. Obugonza nju, butera obulolereza.

2216. Obugumba bwankya tibunagwa.

2217. Obugunju bungi tibwelimira mwina.

2218. Obugwa muno tibwo buhendeke.

2219. Obugwa muno tibwo buhendeke.

2220. Obuhagare butambirwa okwogya.

2221. Obuhauza  mbandwa, tibugita.

2222. Obuheshera araba tibumara manda.

2223. Obuhesi bwenda karai.

2224. Obujune bw’empisi, bumanywa ekibira.

2225. Obujune bwomoi, bumanywa ekitabo.

2226. Obujune bworbugu, obwijuka nomyama.

2227. Obujwara bingi, buhembura embandwa.

2228. Obukama bugila akanura n’akashalira.

2229. Obukama bulengwa kaibo kamoi.

2230. Obukama bw’ebikere  bukalibwa embararuju.

2231. Obukama bwelimo tibukena (tibulema).

2232. Obukama tibukwasibwa.

2233. Obukuru bushemeza ekitoke.

2234. Obukuru bushemeza ekitoke.

2235. Obukuru bw’entongo norwo yahya akabunu.

2236. Obukuru bwe’bisingo n’okulya omunju.

2237. Obukwatane bubagarwa akaguru.

2238. Obukwatane bw’ente: mabere.

2239. Obukya nibwiira bukaiganisa omwana na nyina.

2240. Obukya nibwira, bwiganisa omwana na ishe.

2241. Obulibwa enjubu bwakuba bulibwante.

2242. Obulora bugendwaho nyinabwo.

2243. Obulora bulai nikwo kubona.

2244. Obuly’orubona bushomba enkunami.

2245. Obulya muno tibugiza nkoko ruhu.

2246. Obulya nkonya tiburagana.

2247. Obumara munda bukahindura enyonyi ekitwatwa.

2248. Obumara munda butera obugobya.

2249. Obumara munda, butera ekitwatwa omwoyo gumoi.

2250. Obumara munda, butera obugobya.

2251. Obumoi bwombeka.

2252. Obumoi, butega eizoba.

2253. Obunaga nyuma buletwa endashana.

2254. Obundagila ntai buleta okwonjologokwa.

2255. Obundagirantai bukatanga embwa kusheka neyeza amaino.

2256. Obungi bw’engabi ni ibili.

2257. Obungi bwenshama n’eibili.

2258. Obunura bubili bwata amatama.

2259. Obunura bubili bwokya amatama.

2260. Obunuzi bunulira lino limoi.

2261. Obunuzi, bunulira itama limoi. 

2262. Oburanura bubanza n’enanga.

2263. Oburogo bw’omwana aba abuleteirwe.

2264. Oburungi b’wengonzi, mitima kwiganisa.

2265. Oburungi bw’enkoko bwija ekiro.

2266. Oburungi bw’omukazi ngeshoze.

2267. Oburungi tibuletwa milengyo, buzalilanwa.

2268. Oburushu butambirwa orwigi.

2269. Oburwaire bw’otambisize nibwo obaruura.

2270. Obusenene buke bwana.

2271. Obusha bugonga embwa.

2272. Obusha butega embwa.

2273. Obushaija bubi, obuterwa mwatani wawe.

2274. Obushasi bw’enyanga bumanywa agilima.

2275. Obushoberwa bw’omukazi ati: “Nakubaile mushaija.”

2276. Obushuma butambirwa orwigi.

2277. Obushwa bw’omuto buwa atabwejumbire.

2278. Obushwere bwabura, mushaija ngondeza mawe.

2279. Obutagambirwa bwita, bukaita njagala.

2280. Obutagasi bw’ekina, bumanywa enyamulimi.

2281. Obutaijuka bukanagisa enkoko amauli.

2282. Obutamanya butabaza  aragwayo.

2283. Obutantiro bw’emparara nikyo kitabo.

2284. Obutara bwa harai tibwo....

2285. Obutara bwakazire enjoju tibukara rumi.

2286. Obutarara bungi, busiga ebikunani.

2287. Obutegoba bujwaza embwa orukoba/oruhu.

2288. Obuteragaza bukaita Mashanda.

2289. Obutesi rumei, tibwikara kwamuka

2290. Obutondwa tibwirukwa.

2291. Obutware, obuhabwa nyin’enju.

2292. Obuyebe bukata embwa.

2293. Obuzare bubagarwa akaguru.

2294. Obuzinda mazi tibutanga njara kuruma.

2295. Obuzora maisho tikwo (kuhabwa) kuhulira.

2296. Obwagohywa - otaliho, tobara miiko.


2297. Obwamba bunuka.

2298. Obwami bukubaza ow’otumile.

2299. Obwanga kushekwa, omukaikuru akaita endai yaginaga namanya okwo enyama enura.

2300. Obwangu bukushweza omubi omurungi akusiiga amajuta.

2301. Obwangu bungi bukatwara enkoko obuteketela.

2302. Obwangu bwa maha gubuterwa ndagure gutabulya.

2303. Obwatani bukaiganisa omwana n’ente.

2304. Obwato bufa magoba.

2305. Obwato tibushemberwa kushai !

2306. Obwawe bwabura, obwa nyoko nibwo bwagonga.

2307. Obwegobere butera oburange.

2308. Obwegura mwoyo, bugiza akawoiwoi mahyo.

2309. Obwekengera mwoyo, bukatera Rukanga emanzi omwoyo gumoi.

2310. Obwesiga mbwa, bugendesa ekigunju.

2311. Obwesige bukaka endilira omukirai.

2312. Obwesiza bw’omugole aba aligamba.

2313. Obwetware bugomora nyimoi

2314. Obwezindukya bukaita eya Muha.

2315. Obwihwa bubi (bulesa) bugiza omwana amaisho gakibunu.

2316. Obwikara hamoi bukahinikisa nyinenju.

2317. Obwimi buba ngobe, bushaburwa harai.

2318. Obwimi buliza embwa.

2319. Obwire buhwa, enaku isigaramu.

2320. Obwire bukeile kubi, enkoko eyejuna orwondo.

2321. Obwiya bungi tibumala mutagako.

2322. Obwokushabura ente bwabura, oti embwa yange elaraba hai ?

2323. Obworo bugambira amajwanga.

2324. Obworo ntare kotarashaine yakulya.

2325. Obworo’bwita enzingami.

2326. Ogahire enfuka omu kinyasi, oti: eragura 0/50.

2327. Ogamba ebyange bike, ebyawe nyambata obitangwaki ?

2328. Ogambe oti ndaire, otagamba oti turaire.

2329. Ogambisa nka emogora.

2330. Ogira akaha nk’omunywa taba, ati: “Ndauke ebitoke ntalaile taba.”

2331. Ogira akaha oti mpai embuzi ndikuha ente.

2332. Ogira akahaha ka Igombe; oti: orushwi nduraba endehe; ekitabai kya Byarushengo nkibamba 
engoma; empiri emezire orubingo; ti njoka bwato. 

2333. Ogira eishaija lya bushai, nke ekishambu.

2334. Ogonza kwelengya orumbugu nirukuba emirwani ?

2335. Ogonza okunyunya otanyunywa.

2336. Ogonza okunyunya otanyunywe.

2337. Ogonze abantu okoze ebintu otagonza bintu okakoza bantu.

2338. Ogula ekitaizile nka omunyakoki.

2339. Ogulaita gubanza nkya.

2340. Oguraba gubanza obututu.

2341. Ogurakwasa (enfuru) gubanza kara.

2342. Oguraraba gubanza obututu.

2343. Ogw’enyemera koba otagukomire aha nkoni togweshubira.

2344. Ogwe empumi guzarwa n’omunwa.

2345. Ogwe enyemera koba otakagukomire ha muti, togwesima.

2346. Ogwe enyemera ogusiima koguta aha ibega.

2347. Ogwe enyemera ogwesima k’ogukoma aha muti.

2348. Ogwetonga ebishuba gulashabuka nyinagwo aliyo.

2349. Ogwina ekinegeza, tigurara.

2350. Ogwo obukama gwita ogwo obukoi.

2351. Ogwo omuha guzarwa n’omukirai.

2352. Ogwo omusibya guzanwa n’eishoke.

2353. Ogwo omusibya guzarwa n’omuchuchu.

2354. Ogwo oyerukile elisho ligugendaho.

2355. Ogworoba, tiguhendwa muyaga.

2356. Ohelana oti okalisa embuzi.

2357. Ohulile omunju nibeta Katabwa oti sho alihai?

2358. Ohyore omuhyo, otakaboine kya kubaga. 

2359. Oige limoi, oyete-omwana: Irungu.

2360. Oina ekiguuzo ekitwara embwa aha magenyi (mayaga).

2361. Oitirwe obwawe wekwatirize/wekwatanise abarogi.

2362. Oiyeho kimoi nka Baligila.

2363. Okafa bushai nke ekya mushana.

2364. Okalinde nk’emboni y’elisho.

2365. Okanaga omuhyo waronda empindu.

2366. Okanyaga ensano, okubaza ti bulenga.

2367. Okaramwa Mashule Kiizi.

2368. Okarasha akabare omunyanja?

2369. Okole nka omwiru olye nka omugaiga.

2370. Okuchura muno tikugarura bafire.

2371. Okufa nk’entama nirwo rufu rw’emanzi egasha ababo.

2372. Okugamba kubi kutera omukaikuru eirogo.

2373. Okugamba kurungi nokwesiza kurungi.

2374. Okugarura aha mwanya, teba ndihi.

2375. Okugenda kweirai kuhindura empazi obuzokerezi.

2376. Okuguru kw’enkoko tikwita mwana gwayo.

2377. Okuha kuhereka, okwima kuzika.

2378. Okuhola kuheleka okwiima kuzika.

2379. Okuhunira kukageyesa omwana w’omukama.

2380. Okulanda tikutanga kujwa.

2381. Okulanda tikutanga kujwa.

2382. Okule bukazi alikunkwasa.

2383. Okulya bingi kuteza empihi.

2384. Okulya kuchakuza kulima kwonjorogoka.

2385. Okulya muno tikwo kumara mairu.

2386. Okulya tikwegwa enkelemeke eyetamika eibele.

2387. Okunamila abshenya okwo nozara?

2388. Okushuntama kwe ekikere, nikwo kwemerera.

2389. Okushuntuma kwe ekikere, nikwo kwemerera kwakyo.

2390. Okusiba kw’omutunzi, kweyendera.

2391. Okutukuza amaisho ti bumanzi, enshande ehigwa omukazi neikote.

2392. Okwata  notaishura nko oruburizo.

2393. Okwehemahema nikwo kurugwamu omwiguto.

2394. Okwehenahena nikwo kurugwamu omwiguto.

2395. Okwekemgela ti butini.

2396. Okwekengera ti butini.

2397. Okwesiza kutera oburenga.

2398. Okwinama kwentama tikugitanga kwona.

2399. Okwo eika, tikwo egwa.

2400. Okwo ishaza agizire eitamnu zorekaho.

2401. Okwo omwisiki ali, nikwo obukoi bukali.

2402. Okwo zikwalila nikwo obyama.

2403. Okwo zikwalira nikwo obyama.

2404. Okwombeka kuzengerera, okwabya teralira.

2405. Okwombeka nikwo kukambula.

2406. Ol’wobihire nirwo bukya bwangu.

2407. Ol’wokufa ogooka.

2408. Ol’wokujanjaba omuzaire ojanjaba omulwaire.


2409. Ol’wokusoroza obiliza.

2410. Olabaho guli mushana bilibilibwa, ekiro oshanga byabaile mahwa.

2411. Olabworekerera obushabire!

2412. Olaire otai, mugani, endwara emanywa nyinayo.

2413. Olayoky’enju obike omwika?

2414. Oli kinafu nke ekikere; bakibikira omu kyanda, kichulira omutoigo.

2415. Oli kishaija nyabaki ogiterwa omwatani.

2416. Oli mushaija ki? Okitererwa mwatani wawe.

2417. Oli nkinzo, niwetera aha kihosho.

2418. Olifundura aka abajubu.

2419. Olikaranga amajuta. 

2420. Olirwara ekyo ntamba.

2421. Olishara mujuba oshereke eipapa !

2422. Olizara amahano.

2423. Olufu tiruboza.

2424. Oluganda nkoju.

2425. Oluraraba rubanza kutaho obutara.

2426. Oluraraba rubanza rulemba.

2427. Olw’okufa mbwenu oyoshaho.

2428. Olwo biliho obilye.

2429. Olwo kushengwa embaga oshengwa Omukama.

2430. Olwo nyija kufa nirwo nkira.

2431. Olwo okubiiba obyata.

2432. Olwo otaina nkoni nirwo enjoka ekuraba hai.

2433. Olwokuheka engozi nshai oheka ruzingo.

2434. Olwokujuna omuhaya omwita.

2435. Olwokukura otwala eibare.

2436. Olwokushekwa agempisi oshekwa agabantu.

2437. Olwokutunga obanza oyora.

2438. Olwokutweka omugurusi omuchwekera.

2439. Olwokwatana omurogi oyatana omushuma.

2440. Olwokwatana omurogi oyatana orweya.

2441. Olwokwatana ow’orugambo oyatana orumbugu.

2442. Olwokweragaza obwamba oyeragaza eshabo.

2443. Olwokwiikaraho busha oshwera rukano.

2444. Olwokwikara nomuzaire, oikala nomulwaire.

2445. Olye bike otukuze enfundo.

2446. Omalize nk’orwitira nyina omoi.

2447. Omo olya tolebereza.

2448. Omubazi tigwiirwa busha.

2449. Omubembe ali omwabo, ashara enyama.

2450. Omubembe kuterwa enjura ati “Ninjulira mubili ki?

2451. Omubi anigwa atali we.

2452. Omubi atakurugireho alemwa okusingera emigongo.

2453. Omubi niwe anyampa omu rufu/kibi.

2454. Omubi omuzara tomugura.

2455. Omubi taburwa wabo....ge ekigunju gakagubwaho ekihoihoi.

2456. Omubibi talya byona. Lukule akabisigila abatabani.

2457. Omubisha niwe olya nakubegela.

2458. Omubono nigukira ebaruro, amaisho gabona, omunwa gutebya.

2459. Omubumbi alila aha ruguyo.

2460. Omuchuruza tasiga munzani.

2461. Omuchuza we enfuzi, ati: kuba waboine ishe.

2462. Omufera ahonderwa ensheko, emanzi ehonderwa obujune.

2463. Omufera k’ashobokerwa emanyi etabataba.

2464. Omufu agurwa.

2465. Omufu akahera ondi, ati: orwo enaku itakuba iwe nka waija kunu !

2466. Omufu anura.

2467. Omufu tagaya kibira.

2468. Omufumu mubi agenda na nyeza.

2469. Omugabi tayesera.

2470. Omuganda ka alarira kulya enkoko, ati: elaire nekokoroma.

2471. Omuganga tayenganga.

2472. Omugangi tiyeganga.

2473. Omugenyi aborongora elisho, taborongora bigambo.

2474. Omugenyi akaija nibaita ensenene, nyinenju ati: Rushekya bagenyi. Waboine ake endhai               yaboine aha mutego.

2475. Omugenyi akira aha mpaka.

2476. Omugenyi ali mabugo, atangilirwa nyinenju.

2477. Omugenyi atarambura airukira omu birai

2478. Omugenyi atwete tashulilwa ilembo.

2479. Omugenyi atwete, taburwa rongoro.

2480. Omugenyi mubi omukubi gusheshekera alebereire.

2481. Omugenyi w’elimo tarema rongolo.

2482. Omugenyi w’empaka mbali azindukila tihabula kahuno.

2483. Omugenyi, amunyura amaisho, tamanywa bigambo.

2484. Omugenzi ashusha omwana muhara.

2485. Omugenzi ayoroba.

2486. Omugenzi ayoroba.

2487. Omugeyo kibungero tigugira nyinagwo.

2488. Omugisha mbeho norwo okingire gutaha.

2489. Omugole anyagirwe ishe tagaruka.

2490. Omugole w’enshoni akagwa omwibanga ayeshwekile orubugu.

2491. Omugufi bamubona orwo lyamera enjwi.

2492. Omugufi tagamba na barai.

2493. Omuguha gugutuka ahorobile.

2494. Omugumba alya na iba.

2495. Omugumba tasiima.

2496. Omugumbakazi azala iba.

2497. Omugusha gutunga, gufa.

2498. Omuguta kagwona entingwa zigenda.

2499. Omuha mpiya taba muguzi.

2500. Omuhambi gulakurasha, ensi efunda yona.

2501. Omuhampya taba muguzi.

2502. Omuhanda gumo gwiisa embeba.

2503. Omuhango achwelelerwa.

2504. Omuhango g’womukama gukira engoma kuraha.

2505. Omuhango gwo Omukama, gukira engoma okuraha.

2506. Omuhango tagaya muke.

2507. Omuhazi taraga ondijo muguta.

2508. Omuhazi taraga ondijo muguta.

2509. Omuhigi tasiga mbwa muka.

2510. Omuhigi tayeganya rume.

2511. Omuhigi tazitira.

2512. Omuhigi wa harai, tajuna mbwa.

2513. Omuhima akagwa n’omuguta ati: “Ekiisile ente egi kikyakaile”.

2514. Omuhima k’azengerera aha mwaro, alemwa alyayo enfi.

2515. Omuhima kazengerera aha mwaro alemwa alyaho enfuru.

2516. Omuhuma akagwa no omuguta, ati: ekiisire ente egi !

2517. Omuhungi tagaya kishaka.

2518. Omuhwa nshoni taitwa ifa.

2519. Omuhwi we enshoni taitwa ifa.

2520. Omujaja ahimba aha kyosi.

2521. Omujubi akagya kujuba aha nyanja yabona akafuru kato yatega, yakwasa; kati: “Kamerere 
Rugaba, otanyita inye nombona okwo ndi kato, ka ndikura, oije ontware”. Omujubi wenene ati: 
“Shana tindikubona lindi. Obusiga nyuna ti butunzi”, yakatera aha mutwe gwahwamu. 

2522. Omujubi niwe amanya mbali ezirungi ziba.

2523. Omujubi tayeganya maizi.

2524. Omujugutiriza tatwara koma.

2525. Omukago gw’enjara tiguhwa.

2526. Omukaikuru aina amagezi talenga magezi ga mukulize.

2527. Omukaikuru akabona empisi omu kashwi, ati: amarungu gatwara.

2528. Omukaikuru akagutukwa ekishato aha kuguru, ati: ebirungi byampwaho.

2529. Omukaikuru akagwa n’ekibiliro ati: “Egi nshamba ekagabwa kurara”.

2530. Omukaikuru akagwa ne ekibiliro, ati: enshamba egi elizara.

2531. Omukaikuru akahenda orukwi rwamunaga omu kitabo ati: nashangwa ningya kubyama.

2532. Omukaikuru akaita endai omu rugisha, ati: omushuma anyiba namukwata (twakwatangana).

2533. Omukaikuru akaita endai omu rugisha, ati: omushuma anyiba twagwanamu.

2534. Omukaikuru akalya empuni, ati: Ruboroga, oruborogera banu, lero mbwenu mbakuborogera.

2535. Omukaikuru akalya empuni, ati: Rukoronga, oruhorongera banu, lero mbwenu                                 mbakuhorongera.

2536. Omukaikuru akalya enyawawa ati: amarungu gatwara.

2537. Omukaikuru akalyaekihaha kyamuniga, ati: orufu rwaita ente egi rukyaliyo.

2538. Omukaikuru akanankira ebishansha, ati: eiraru lyaterana n’elindi.

2539. Omukaikuru akanankira omu kihongorero, ati: enyuma busereire.

2540. Omukaikuru akanigwa omusomoro, ati: entambara nagileterwa omuhazi.

2541. Omukaikuru akanyukura etabai ati: “Amani gange ndifa nago”.

2542. Omukaikuru akanywa omwonyu gwa abagenyi, ati: kambatambire eikoche.

2543. Omukaikuru akashoma omwonyu gwa abagenyi, ati: kandebe ekilabatera eikuru ! 

2544. Omukaikuru akatiba omukambi yashanga gujunzile ati “Enaku zantanga okuzimu”.

2545. Omukaikuru akhenda orukwi rwamunaga omu kirugwi, ati: nashangwa  ningyamu.

2546. Omukaikuru amoisa ondijo kamumoisa.

2547. Omukaikuru ati: njuna wejune, embwa yatwara enfulebe ye emibazi ya abaana.

2548. Omukaikuru w;eitima kayaizire kufa yasheleka enso.

2549. Omukaikuru wenshoni bakamuzika nalora.

2550. Omukaikuru yazinire tahwa itengya mabega. 

2551. Omukama ahinduka aha nketo tahinduka aha rulimi.

2552. Omukama akugonza akutuma owanyu.

2553. Omukama alafa engoma ye agitwala kubi.

2554. Omukama ali muhile akutuma owanyu.

2555. Omukama arafa abanza kutwara kubi.

2556. Omukama ashalira mbali hatali ngingo.

2557. Omukama ata omwo biri.

2558. Omukama atagaba tagira bairu ba kutuma.

2559. Omukama atashenda, ainaza.

2560. Omukama kafa enama eyatika.

2561. Omukama Mpungu kagwa aha nsi tarugaho bushai.

2562. Omukama mugera, atangwa kake.

2563. Omukama muliro ayoterwa harai.

2564. Omukama nakukamisa.

2565. Omukama njoju akubwa bangi.

2566. Omukama ntome etela amugobile.

2567. Omukama ogu kara tutwara ati, aina emirembe

2568. Omukama omuhiga omu kishwa, omusiga omu mpiki.

2569. Omukama rwabyo, nantula ebili eiguru.

2570. Omukama taba wo omoi, aba ishe bona.

2571. Omukama tayetwalira atuma.

2572. Omukama wa akaze, takachwa.

2573. Omukama wa amarangizi, agaragirira.

2574. Omukama wakaze, takachwa.

2575. Omukama we engoma ka agilenga eichumu, afumura.

2576. Omukamwana atatule atuma ishezara omuliro.

2577. Omukazi arakwisa eifa, ati: Korakyara barakwibisa.

2578. Omukazi atakwendera bawe aba ali mukambuzi weka.

2579. Omukazi azina, taguruka.

2580. Omukazi mbanzi akugonza mukyagonjanyia.

2581. Omukazi mujaja, azara omwana nalya. 

2582. Omukazi obuhango bwa iba, ati: bwange.

2583. Omukazi omulogi aita amaka.

2584. Omukazi omunafu tatungisa iba.

2585. Omukazi omunafu tayosha wabo.

2586. Omukazi taigara kibanja.

2587. Omukazi taikalila ntebe ya iba.

2588. Omukazi we enshuhya, tagira bikyai.

2589. Omuko ashuliza ashaga omuko ajuga.

2590. Omukomagi tasholora mbugu.

2591. Omukono gomo tigwiita nda.

2592. Omukono gwateile engoma tiguhunga nzige.

2593. Omukorozi tafa njara.

2594. Omukorozi taitwa njara.

2595. Omuku gw’omukama gwiita atagobileho.

2596. Omukubi gw’otamaze, gwingana n’eitunga litakuzike.

2597. Omukungu wa amalimi, agerera mbali atatwara.

2598. Omukungu wa amalimi, agerera mbali atatwara.

2599. Omukuru ka alaza, omuto alaza elisho.

2600. Omukuru tagwa hamoi.

2601. Omukuru tibamutuma muliro.

2602. Omukuru wa Bukome, ayahanuire eihyano, akataho elindi.

2603. Omula ashekelela omugufi, kashekelela omulema nawe alemala.

2604. Omulamo gwasho tigukwata shana ogwasho ento.

2605. Omularu akokya enyanja ati “Kolaba otahire olabarabaruka”.

2606. Omulenga alenga ebye.

2607. Omulibwa njoka ayekenga omunya.

2608. Omulimi aba omoi kyonkai abali bangi.

2609. Omulimo gw’obumanzi n’okushasha kyele gulugwamu omugasho.

2610. Omulimo gw’omukama gwisa atagugobize.

2611. Omuliro gwe ente, nigwo muturo.

2612. Omuliro nigwota enkwi zagwo, enjoki nenywa obwoki bwayo.

2613. Omuliza nfuzi ati “Omwana ogu ashusha ishe”.

2614. Omulwaire akeberwa.

2615. Omulwaire tabazibwa mubazi.

2616. Omulwaire tabazibwa mulamba.

2617. Omulya bwoki niwe aluka omuzinga.

2618. Omunafu ahimba ahakyosi.

2619. Omunafu ayegonga aha byosi.

2620. Omunafu ayetema.

2621. Omunaku n’omwanawe nk’omugaiga neitunga.

2622. Omunaku obwakora tagayara.

2623. Omunaku talinga nsenene.

2624. Omunaku talonda, kalonda bati “waiba”.

2625. Omunju y’obworo tokomorolealamu kawe.

2626. Omuntu omoi talebesa mbaga.

2627. Omuntu taba ihela tagongela bona.

2628. Omuntu tayesiima, bamusima.

2629. Omuntu tazingirwa ngatai.

2630. Omuntu ti njangu tagonzibwa bona.


2631. Omunwa gurabeiya tigubura. 

2632. Omunwa gwebishuba gutambirwa okwesiza.

2633. Omunwa tigwebwa ekyo gwalire.

2634. Omunyai baguchwa omukirai; guti! gwashangwa niguzongera!

2635. Omunyambo akanywa obusherai bwamwokya, bati: “Chwa” ati: “nchwe obunuzi?” bati: “mira”, 
ati: “mire orumota?” 

2636. Omuraru akokya enyanja, ati: koraba otahire, orabarabaruka!

2637. Omurumwi w’enjoka ayekenga omunya. 

2638. Omurumwi w’enjoka ayekenga orushushu rwayo.

2639. Omurungi abunga akirwa omubi ali omwe.

2640. Omurungi abunga, akirwa nju mbi.

2641. Omurungi niwe ahabwa entebe.

2642. Omurungi taburwa kamogo.

2643. Omurungi taitwa.

2644. Omurungi tashemelela omoi.

2645. Omurungi wa nju eli takutela kanyago.

2646. Omushabi tahemuka ahemuka nayanga.

2647. Omushaija atashambya  tahwa muka nanka achumbage.

2648. Omushaija ayonkya bwemi.

2649. Omushaija eigambe aba alihairwe.

2650. Omushaija we enyeganya rumei, enyungu eyeganya olubiliro.

2651. Omushaija yatega omutego. Embeba yaba niyo egubona mbere, yagambira embuzi, eti:                 “Tutegunure omutego ogu gutatwita “. Embuzi, eti: “Tinyiba”. Embeba eti: “Kayo, nawe Ekiija 
tikiizira omoi”. Omutego gwakwata enjoka. Mukama wo omutego yagira ati: “Tuhige omwana 
gw’embuzi, tugutambire amahano aga”. Embeba eti: “Mwana wa mawe, tibyo mbaire 
nkugambiire, nti: ekija tikizira omoi!   

2652. Omusharo ngonzi.

2653. Omushegu ashegula mbali balikumanya.

2654. Omushegu ashegulira mbali bali kusheka.

2655. Omushegu ati: ka nshangwa ningonza omuntu, kafa antama.

2656. Omushegu, ati: Arafa omubona, aikara narwara.

2657. Omushegu, ati: Kanshangwa ningonza omuntu, kafa, antama. 

2658. Omusheguzi ati “Ebigambo nibigwa aha mutwe gwente”. 

2659. Omushengu, ati: Alamuzika niwe alamuhungya.xxxxxxxxxxxxxx

2660. Omushenyi  aba ayakomire.

2661. Omushuma akashekelela omushombozi.

2662. Omushuma anywana nyemishana.

2663. Omushuma ayeta limoi.

2664. Omushuma omubikisa omulogi omusigila omwana kulela.

2665. Omushuma tagira musiri.

2666. Omushuma, omubikisa.

2667. Omushumba tazika.

2668. Omushwerwa tayatukila iba.

2669. Omusigire aikaza nyina emoi.

2670. Omusigire anaba kuguru kumoi.

2671. Omusigire, anaba kuguru kumoi.

2672. Omusimami tahumuza nkoni hansi.

2673. Omutaka n’atafuruka.

2674. Omutamile tabaga mbwa.

2675. Omutamire tabaga mbwa.

2676. Omutego gwakwata eihuri, ake engoto katina.

2677. Omutego gwembeba gwita Ndulimu na Tindulimu.

2678. Omutende mwangu, ati: alikunshwera naingana atai?

2679. Omuti gugwa mbali gwinamiire.

2680. Omuti gworoba, tiguhendwa muyaga.

2681. Omuti ogwinamire tiguhendwa muyaga.

2682. Omutima guzarwa.

2683. Omutima gwo omuntu, gumulisa ensenene mbisi.

2684. Omutima n’okiza: entama niyo etatakila kigikunyula bwoya.

2685. Omutore tayasa mutengo.

2686. Omutozi tatola mbwa.

2687. Omutumbi gwenjoka gutinisa (gukabire).

2688. Omutungi ali okuzimu, akirwa omworo ali oruguru.

2689. Omutunzi kamaza ati: abana barwara.

2690. Omuturanwa guteza enumi oruhi.

2691. Omutwazi we ekimuga, tashereka binyakweli.

2692. Omuwii w’enshoni, taitwa ifa.

2693. Omuyaga gutenda nsi guleta eifa.

2694. Omuzaire abimbwa, tatanaka.

2695. Omuzaire azara omubili tazara mutima.

2696. Omuzaire talya.

2697. Omuzana aganyirwa ayamugendeire.

2698. Omuzana amanywa (ashasirwa) amugendeire.

2699. Omuzana ka agabirwa, (irwana) embwa irwana.

2700. Omuzana kalya obushwa, omugore asheshemukwa ebyoya.

2701. Omuze gwenda omwagwo.

2702. Omuze mumanye tigwita nju.

2703. Omuzimu gwowanyu gukulya bundi mwanyu.

2704. Omuziro gwita aguliire.

2705. Omuzizi azimbwa eitwe.

2706. Omwa bili nimwo babihiga.

2707. Omwa biremire empaya ekalinga endi.

2708. Omwa bukya nibaganya bakaita omwa bukya nibasheka.

2709. Omwa kitini nibasheka omwa kimanzi nibalira.

2710. Omwa kitini nibasheka, omwa Kimanzi nibachura.

2711. Omwa kitini nibasheka, omwa kimanzi nibachura.

2712. Omwa nsheko, tibombeka.

2713. Omwaga gwata embwa.

2714. Omwahuka tigukwaka ruhagara.

2715. Omwaka gw’otalye gwera akakwekwe.

2716. Omwaka gwo otalye, gwera akakwe.

2717. Omwami atakora mu maiga, alya omukama yashutwirwe.

2718. Omwami atakutware, akugenda aha rurimi.

2719. Omwana aba nyabimbi itagobu.

2720. Omwana abunga aiyayo ekirumiko.

2721. Omwana aina ishe tiyekomera nkwi.

2722. Omwana aina ishe, tiyekomera nkwi.

2723. Omwana alema talya ka mukaikuru.

2724. Omwana alikuliralira akulisa bike.

2725. Omwana alila otaliho.

2726. Omwana alira, ahongerwa ebya ishe.

2727. Omwana anura nashalira.

2728. Omwana arema talya ka bakuru.

2729. Omwana aruga omuli butono.

2730. Omwana atasima ati mawe achumba kubi

2731. Omwana bamubaza okulila.

2732. Omwana bunyinarumi aholekwa nyina.

2733. Omwana gwe embeba, bagwitira enobi ya nyinagwo.

2734. Omwana gwenkoko tigwegesibwa kulaula. 

2735. Omwana k’omwaka omuhyo omuha ekitoke.

2736. Omwana ka abunga aiyayo ekirumiko.

2737. Omwana ka atuza kulya ati: omuka nibanyeta.

2738. Omwana kalya naija agila eibu.

2739. Omwana kishomo tazarwa omoi.

2740. Omwana ko omwaka enkoko, omukwasa ekishemututu.

2741. Omwana mubi (ataina makune) ajumisa abazaire.

2742. Omwana muhangazima gwa kunywa ente.

2743. Omwana mulizi ahongerwa ebili bye.

2744. Omwana mulizi, taihwa mpazi.

2745. Omwana murungi na ayatumwa.

2746. Omwana muto mbali yaigutila tibamutumayo akanga.

2747. Omwana omoi tazarwa.

2748. Omwana owotazaire togila oti ndakutera.

2749. Omwana rugali (rwa emwani).

2750. Omwana rwongu rubogorwa buli omoi.

2751. Omwana rwongu rubogorwa, karutabogoirwe rurabayo. 

2752. Omwana taba w’omoi.

2753. Omwana takura aha muzaire.

2754. Omwana w’enfuzi tajagaija.

2755. Omwana w’omuhesi k’alemwa okuhesha ajuguta.

2756. Omwana w’omutima abonekela enjai.

2757. Omwana w’omwiru, agambirwa limoi, aulira.

2758. Omwana w’omwiru, tazikwa muka.

2759. Omwana wo obwangu, tazarwa.

2760. Omwana womwiru, agambirwa kimoi ahulira.

2761. Omwanya gumoi gulisa enyorozi.

2762. Omwanya gumoi gwisa eijwi.

2763. Omwanya gumoi gwisa eijwi.

2764. Omwanya gurungi gukenesa amahrwa.

2765. Omwatani njoka akwiita otamanyire.

2766. Omwebembezi kanyampa, abandi bashuba enyuma.

2767. Omwehamuro gwo omukuru katuba tutali turo eba njara.

2768. Omweisa gwo otetegeire, gukwihya obuheke omu kanwa.

2769. Omwero gwe enfuzi, orwo bagiha ekihise, eti “Tata yazoka”.

2770. Omwerondarondo gwa abazana nizo mpi.

2771. Omwesa gurakugora gukumara obuheke omu kanwa.

2772. Omwesa gw’otetegeile gukumala obukeke omu kanwa. 

2773. Omwezi gujwa naho tiguburwamu ka kiro.

2774. Omwibi akwibe, nawe enyikariza atakwikariire.

2775. Omwibi ayeta limoi.

2776. Omwibi yeletera ekyabwe.

2777. Omwihura akaita Rushembo.

2778. Omwijukuru tachwa, asiribya.

2779. Omwita wa amaizi alemwa agoba mbali akwatana.

2780. Omwitwa naku, taba mwitwa rwasha.

2781. Omwiwa aihura eka.

2782. Omwizo bagutela omufera atagutela.

2783. Omwo bili nimwo babihiga.

2784. Omwo biri, nimwo babihiga.

2785. Omwo olelembeize eibele tolugamu bushai.

2786. Omwomo keba etejwire, yejweka.

2787. Omwongu guhire guhinga emibisi ebiri.

2788. Omwongu gunula gulibwa nyin’enju.

2789. Omwonyu gunure, abashombwai banunke!

2790. Omwonyu ka gugenda eirai, guba ijwi.

2791. Omwonyu ka gugenda eirai, guhinduka ijwi.

2792. Omworo ka agabira, embwa irwana.

2793. Omworo ka akomba enyabigyo ko oshubamu oiyamu eibumba.

2794. Omworo taita mpefu.

2795. Omworo tanaga: kanaga talonda.

2796. Omwoyo gugendwaho nyinagwo.

2797. Omwoyo gunura.

2798. Ondela enjoki olye obwoki.

2799. Ontamwe nyikale omwange: omugole alya nju emoi tagomoka?

2800. Orailotai mugani - endwara emanywa nyinayo.

2801. Orubale rwo omulenzi rutambwa engata.

2802. Orubare rwo omunaku rutambwa engata.

2803. Orubengo rukagamba ruti: Oha, akuha!

2804. Orubengo rwema ne enseiso.

2805. Orubingo rukuru tiruburwamu bishorobwa.

2806. Orubugu no omuliro, tibikwatana.

2807. Orufu Tuli barwo.

2808. Orugahi ogya hai omu nfura za baitu bake.

2809. Oruganda ruba kibira kyo oyesherekamu.

2810. Oruganda ruke nirwo rumanya amazare.

2811. Orugendo rweira ruhindura orwazi oruzokerezi.

2812. Oruhanga orwatete ensenene, tiruhaga bukomboto (bumbwi).

2813. Oruhara rutandikira aha byeyera.

2814. Oruhija rwa aihi ruletera omuhoro omutura.

2815. Oruhija rwa haihi ruletera omuhoro omutura.

2816. Oruhitahita rukira orulira aha ngoligo.

2817. Orulakumara embeho, orweshenyera.

2818. Orulimi rulaleta rukungana na arafa.

2819. Orulimi rwa nkunoba tilulugwamu nkugonza.

2820. Oruma nohuha nke embwa.

2821. Orumi ka rukubwa, rwonka abaana barwo.

2822. Orumi ka rukubwa, rwonka abana barwo.

2823. Orunkura omulenga, atakarubonaga ati: Tura ndebe!

2824. Oruraita embwa rugigara enyindo.

2825. Orushanju rutwara entemwa, ka rutwara enzaire aha kikare taija.

2826. Orushanju rutwara entemwa, ka rutwara enzaire aha kikare teija.

2827. Orushanju tirunoba mwana.

2828. Orutaina mwana muhara tirwatanwa.

2829. Orutaisile muhima rumalaho ente.

2830. Orutatumba ruti: buguti, buguti; ekishankara kiti: nkabekangaho.

2831. Oruti lurungi rufubira omwihi, ruhira omutwekezi.

2832. Oruzinduko rw’embandwa tetiza kyakujwara.

2833. Oruzinduko rwe enchwerai, nirwo rutabaro.


2834. Oruzinduko rwempisi lukwatilanamu n’okushaka.

2835. Orwana rw’enjura rukalinza isheyo.

2836. Orwana rwenjura rukulinza isherwo.

2837. Orweya ayatemamu orusinde, niwe nyinarwo.

2838. Orweya lugubwamu ensenene tilubula kulingilwamu.

2839. Orwita mugenzi wawe iwe oganya.

2840. Orwita omukuru n’omwabo mwana rumushangamu.

2841. Orwo bwanga kukya, obuteza entome.

2842. Orwo kubehyerera Omukama, wakuba oyebwa.

2843. Orwo kuferwa rubengo oferwa nseiso.

2844. Orwo kuheka engozi nshai, oheka oruzingami.

2845. Orwo kukura, otwara eibare, ko oremwa, onaga.


2846. Orwo kukuroga Ihunika, bakuroga Itantuka (mitantuko).

2847. Orwo kukuroga ihunika, bakuroga mitantuko.

2848. Orwo kulala osiba.

2849. Orwo kunobwa embaga, onobwa Omukama.

2850. Orwo kunyaga amani gawe, onyagwa ente igana.

2851. Orwo kushekwa abo okuzimu, nshwekwa abo oruguru.

2852. Orwo kushekwa empisi, nshekwa abantu.

2853. Orwo kushemera no omurungi aima, nshemera na mukazi wange.

2854. Orwo kutahya eibengwe, otahya bugingo.

2855. Orwo kutahya eibengwe; otahya bugingo.

2856. Orwo kuzinduka, oleka bukya.

2857. Orwo kuzinduka, oleka hakya, ekya kukwisire kihingura.

2858. Orwo kwikara ne ehuru, oikara ne engambi, enyesiza emara omwoyo.

2859. Orwo kwikara no omunywi we etabai kyokya nju, oikara no owobuhere.

2860. Orwo kwikara no omuzaire, oikara no omurwaire.

2861. Orwo kwitanira omugisha oitanira omwanya.

2862. Orwo kwoga obwamba, nyoge eshabo.

2863. Orwo kwomeza obiriza.

2864. Orwo obihire, tobona wanyu.

2865. Orwo okufa, ogoka.

2866. Orwo okulokora N’omwita.


2867. Orwo oshobeirwe omuliro noleba (oliho).

2868. Orwo otaina kiti, nirwo embeba ekurabaho.

2869. Orwo otaina mbaju ikorora, ka mugongo olya waki?

2870. Orwo otakakabile togila oti ndifa nti.......

2871. Orwo wabaire nokaranga amagezi, inye ndi aha nyo yo oruguhyo nkulebile.

2872. Orwo wazigilile ekiro olishanga nezara ogikwate.

2873. Orwobihire, tobona wanyu.

2874. Orwokubeiyera Omukama wakuba oyebwa.

2875. Orwokuhana (omuntu) mubi omwohya.

2876. Orwokulisa ente olisa nyinazo.

2877. Orwokushenya n’omukuru omuchwekela.

2878. Orwokushwerwa alikujuma oikala wenkai.

2879. Orwokutunga ozala.

2880. Orwokuzala ab’okulama ogumbala.

2881. Orwokwikara no omutato, bakuba batabara engoma ehya.

2882. Orwongo ruraba ekigwatara kya amaizi ruraba ne enkorongo.

2883. Osiga omwawe gulaire, ogya njweli oti: hembamu.

2884. Otabare oti nibakanchwije!

2885. Otabisaza okagiloti abamaino balalya.

2886. Otabona yabaile bishansha, zikaba zili ntatumba.

2887. Otabyara nshoga okeganya maiba.

2888. Otaita mbali oikaire nke enshua.

2889. Otaleka byowaboine, okairukira ebyatakaboine.

2890. Otalihagaza, nirwo oligoba omwa Nyamuteza.

2891. Otalimpabisa nka Ngono.

2892. Otalyanga mweto.

2893. Otalyebwa nfuka nolya bya mpita.

2894. Otalyekanasha rube rwa bugurusi.

2895. Otanchumbira biletwa empita

2896. Otansheka enaku mushana tigujwera hamoi.


2897. Otanyita nindora.

2898. Otasheka lwondiwo nkalugao okangeya.

2899. Otashekelela naku za bandi omushana tigwakira omoi.

2900. Otashona ngozi omwana atakazairwe.

2901. Otayara kitabo omugole atakaizire.

2902. Otazinga ngata otakaboine kyakutwala.

2903. Ote omutima hamoi nke embwa mbagichumbira embeba.

2904. Otegesa enkanja amakune, okwo olagilya.

2905. Otesiga zitaitile zakulibwa murubi.

2906. Otesiima otakaboine. 

2907. Oti “tindya nkoko ndya eihuli”!

2908. Otunge bwohe, onakwale ni kaziro.

2909. Otura obungya, lero mbwenu waguza.

2910. Otura ohiga embago ka wagibona, wakwata emiti.

2911. Otura ohiga embogo, ka wagibona wakuba omuti.

2912. Oturo twomunafu twija nibukya.

2913. Oturuka notaha nko omurungi wo omukibi?

2914. Oturuka notaha nko rwoya rwo omu nyindo.

2915. Otware (emuga) enjoga, orashanise amabare?

2916. Otware ekimuga, oshereke ebinyakweli!

2917. Otweke bike, oti: oranguliza ge!

2918. Otwete-ki Akworeka abashabi.

2919. Ow’ekituru ombahumbire aba mwami.

2920. Ow’embwa tanaga igufa.

2921. Ow’emoi tatuliza.

2922. Ow’enkwize alya ebihiire.

2923. Ow’oinawe kina kya mulyango: kakutantara okigwamu.

2924. Ow’okula nawe kitongyo kyawe.

2925. Ow’omugisha azarwa nagwo.

2926. Ow’omugisha enshoro ze ziitirwa n’ekinyomo.

2927. Ow’omururu taiguta.

2928. Ow’omwana taata kanwa.

2929. Ow’orumo tafura.

2930. Ow’orwango tatungira babo.

2931. Ow’rugambo nk’omulwaire ati “orufu lukanyombeka omunda”.

2932. Owa amaka gabili asiba.

2933. Owa amaka gangi tomwebembera.

2934. Owa mairu atambirwa eiguzi.

2935. Owabo muntu aba: bitakai byera.

2936. Owabo muntu eba bitakai byera.

2937. Owabo nkagai tihashubwayo nshanju.

2938. Owamaka gangi tomwombekela.

2939. Owanyu bakuba bamugamba okutunga.

2940. Owanyu omubaza obuturo, tomubaza ngesho yo yagenzirenayo.

2941. Owanyu omutanga kwakwa, okuserwa, aba nayebonera.


2942. Owanyu takwita afire, akwita aikaire.

2943. Owasho omwebembeza kutayakwa, ebya esero, aba niyebonera.

2944. Owawe agonza ahoye ashemeze.

2945. Owawe akwita narora norwo afire.

2946. Owawe takuheza by’akuhaile.

2947. Owe eibango, tagarama.

2948. Owe elisho limoi, ati: tinabukeisa !

2949. Owe empaka, atambirwa okuhuna (okwesiza).

2950. Owe endimi alya ekyawe nekye.

2951. Owe enjara etuma, talema.

2952. Owe’njara tamanye burungi bwa bitoke.

2953. Oweibanja lyawe omushabira agume.

2954. Owo atalihise, oyemera.

2955. Owo gutalimu, nahana  owo gulimu/

2956. Owo kitakwasire, ati niga muno.

2957. Owo obwangu tanywa ga nyana.

2958. Owo ogonza n’emizeye.

2959. Owo ogonza, eiramu tilimugwera.

2960. Owo omugumba, ahendeka abyamire.

2961. Owo omutwe guhango tiyeshumba rubare.

2962. Owo otahaire ibere, tomanya okwo anagiire.

2963. Owo otakalyaga nawe nkonya, tomweta: Ngabona.

2964. Owo otakatundaganawe tomugambira mbali mwalilire maboa.

2965. Owo otalihise ayemera.

2966. Owo otamanya, omweta: iwe!

2967. Owokila takula.

2968. Owonoba otamwa n’ebye.

2969. Oworugambo tashwerwa/tashwera.

2970. Owosheka nawe niwe mwisi wawe.

2971. Owotahaire ibere tomanya akwo anagiire.

2972. Oyesingiza oti “Nkoga n’omukama ekishura”.

2973. Oyokye enju, oshereke omwika!

2974. Ozale ababi oti: “Ninkira anywa embakyo”.

2975. Ozale kubi oti bandukilege?


2976. Ozara omwana, tozara ngesho.

2977. Ozile enfuru oshome omwonyu?

2978. Ruarandimu nyagabona nk’ensindi y’ebilele ebilaija binshange mwange.

2979. Rubaza makuru abaza agtamunagize.

2980. Rubaza nsika, niwe azileta.

2981. Rufu tilwagila nshoni abaziki bakyabwerabwera.

2982. Rufubira mwilhi ruhira omutwekezi.

2983. Rugaba ahanga amagufa, engingo eletwa okulya.

2984. Rugamba amazima na ainabyo.

2985. Rugonza bagenyi tabeyetera.

2986. Ruheta marobo niwe ageheturura.

2987. Ruhoza mwongu aba nalya eisoma.

2988. Rujunga, nataka eleza abashija omu marwa.

2989. Rujure nyare, rukunkumure ngye kushaka.

2990. Rukanyaga akarwalikila amabare.

2991. Rukurura ngunda, akurura omugere.

2992. Rulenga ntoro niwe galya.

2993. Runyamionyu, bakutanga kunya amu kiongole wahenyesa emikila yente!

2994. Rusiga mazima aghungukira.


2995. Rutagendagenda tamanya makuru.

2996. Rutakyala tachulirwa.

2997. Rutanywana aijuka yaruhire.

2998. Rutarambura , atema embiire.

2999. Rutatonga, tamalirwa ibanja.

3000. Rutenda kuha, atuma eibare, rwend kuha, atuma omwana.

3001. Ruto eyaka.

3002. Ruzitu rwanyu akwita afire.

3003. Rwakatare akagamba ati: Aho kulera enfuzi y’omuntu, ndere enfuzi yente; ati keelihura, 
elimporora. 

3004. Rwanzonga, nyokozara nakushura; ati: Ashungisibwa inywe abrabayo.

3005. Rwegana ntambara, akarukira eiguguomu kibira.

3006. Rwekenga Nchungura, aikara ne ebyeyo.

3007. Rwoga na ntambaraakalukila eigugu omu kibira.

3008. Rwoga nibanywa, nyogoroizi y’omunshonge.

3009. Rwongereza amaganya, atwara embire omu rufu. 

3010. Sina ake itagaywa: Omukaikuru akakatwatila ondijo omubila

3011. Ta Karuandira imukya emikono, ati emenywa yanyeba omuka.

3012. Ta Kikomakome rukang’emanzi wagilotai? Kiti nabange batina.


3013. Ta mbalarujwi kalutemba nka noiruka, ati obugenda mpora eba eli mirembe.

3014. Ta Ndyanabo na Nshekanabo bakanywana ekyalugilemu rumoiso.

3015. Ta nkomamuti nka wesilize, ati omutwe gurwaile obwabe.

3016. Ta warubebba nka wahuna omu bibazi, ati ndinzile kabantura.

3017. Tabaho bukuru bwa kikonai nsenene igwire.

3018. Tabaho kaimire nyina, tabaho kaimire mwana.

3019. Tabaho mperero ya mubili.

3020. Tabaho mugurusi wa mukazi. 

3021. Tabaho zigija etalya rubingo.

3022. Taliho alemwa byona taliho amanya byona.

3023. Taliho ayegesa mwana akwo arayonka.

3024. Taliho azira muziro ogutakaga mwabo.

3025. Taliho kihango kyezara.

3026. Taliho kiramo kiteza.

3027. Taliho shohora nkubaze. 

3028. Tega nkumoise, akushara.

3029. Tekera aba, aba nabilyaho.

3030. Tera tulayata, takuteraho kishare.

3031. Tibaija kwota baija kuleba.

3032. Tibashara etagwiire. 

3033. Tibayanga burai aba atabuhairwe.

3034. Tibazigaija etalya nkeke eba etagyeteirwe.

3035. Tibenderana nsheko.

3036. Tibifire, tagura mutwe gwa nte.

3037. Tibigambwa nkalenga enda nagitwara.

3038. Tibigenda akalya......Karagwe.

3039. Tibimale nk’oruhosho.

3040. Tibinfa, tagwa mbwa.

3041. Tibukye akaita omukazi.

3042. Tibyalesirwe bajungu, ni ichwe twabyekoleire.

3043. Tigaburwa mbozi.

3044. Tigaiganya mpetero.

3045. Tigaira mugonge.

3046. Tigange, tanga ntome.

3047. Tikakubi, elemaza. 

3048. Tiki, niwe aba mukuru wo obwimi, ti katoke, ti, akamwani, tiki!

3049. Tikyakuponza, tikyakulya okaleka.

3050. Timanya tiyayegile.

3051. Timbaza asisha.

3052. Timberwa, talengya.

3053. Timbigirwa tawa bagole.

3054. Timbimanyire, bamutera guli omu ruhu.

3055. Timbishobore talya bya ishe.

3056. Timbishobore, atera etabai.

3057. Timbone bindi ezengereza abatunzi.

3058. Timntwarwa, afa nabunga.

3059. Timpamanya, ekwataine no obulemi. 

3060. Timpanwa, akashenga omu kibira kya Maitane.

3061. Timpingura mujungoi, tahingura nkoni (ntome)

3062. Timpulira bakuru, afuruka nyemishana.

3063. Timurungi iyano enaku ikwita nawe.

3064. Timusige, enaku zibatela hamoi.

3065. Tinaga bikyai, aba aina ekishagura.

3066. Tinahasiriire matai, nyije kuhasiriiza omutumbi.

3067. Tindara nja aija nibukya.

3068. Tindigyayo, tabura kimutwalayo.

3069. Tindirwa kange, omwe tetahwa.

3070. Tindishubira, aba naruga omu kaju.

3071. Tindya alaga mubili.

3072. Tindya byabana, anuka akanwa.

3073. Tindya ka mwana aba ali murogi.

3074. Tingamba na baana, agejungira.

3075. Tingamba na mukaikuru, azara oruhumpu.

3076. Tingasige, tasiga ntome.

3077. Tingira nshoni nko orwitira owo omoi.

3078. Tingira-kyontina, aitwa akataina ntege.

3079. Tinkaigusire arambaza abaana.

3080. Tinkakibonaga aba nayebwa

3081. Tinkakibonaga, abaza ndakiboine.

3082. Tinkakibonaga, taba mukuru.

3083. Tinkaligahire aba alaiba.

3084. Tinkashemyire, tanywa mahrwa.

3085. Tinkora ntambara, akokya oruhira.

3086. Tinserwa, talengya.

3087. Tinsingwa mpaka niwe bateza omugere.

3088. Tintiza, talengya.

3089. Tintulirwa, aba naroga.

3090. Tinyita kikere, kilemwa kimugwera omu bitoke.

3091. Tinyitwa rwange, afa nabunga.

3092. Tinyizile kubigisa, atambirwa tinyinabyo.

3093. Tinyorekererwa, agoya eijwi, lyamushalirira, lyamwita. 

3094. Tiwakutwala kimuga okasheleka binyakweli.

3095. Tiwandaga wampa elisa enkanja.

3096. Tiwandaga wampa.

3097. Tiwatuma, wayegobera.

3098. Tizikwatwa biti. 

3099. Togahira nfuka mu kinyasi.

3100. Togira nshoni nko orwitira owo omoi.

3101. Tokaisire ikombo oti: oruhu rulabamba eitogoro.

3102. Tokamazire byawe, oti: mpai ebindi.

3103. Tokashabukire Kagera, oti: nindala Minziro.

3104. Tolamura lya nyakahara, otakaboine lya nyakojo.

3105. Toshabuka Ngono oti ndarara Mwisa?

3106. Tulebangaine nka embwa nerwaza eyabo.

3107. Tuli bangi tahuha mwiihembe lye.

3108. Tuli bangi, anaga mbere omuhoro.

3109. Twaba tuli hamoi enagisa endya miti.

3110. Twafa amatahikana.

3111. Twazinira emilyango enjuruguru baitana.

3112. Twazinira emilyango, enju ruguru ehire.

3113. Tweranire taburaho murungi agwire.

3114. Waba akashegeshe wakabukila nyin’omusiri.

3115. Wabaza emitwe ye enkoko omwa Kahumi.

3116. Wabikisa omufu empisi

3117. Wabirondana oralala  

3118. Wabona empya, watemura enkuru.

3119. Wabona gwalaire, oti: tigwayakire.


3120. Wabona lukubile oti: tilwaseire.

3121. Wabona orwa amarimba, kweza engaro.

3122. Wabubiba aha rwazi bwagya.

3123. Waburwa obukwato watura abarwazi (Ibare) nke empanju.

3124. Waburwa obukwato, watura aha ibare nke empanju.

3125. Waburwa oruzaro, wekwasa emikono.

3126. Wafa juba, wakira abafire eirai okununka.

3127. Wagamba engororo nko omuguta.

3128. Wagenda otaragire nk’eifa.

3129. Wagilila omubazi obutambi endwara eikaile. 

3130. Wagira akachuo nka achumba enkoko.

3131. Wagira ekya Balimbonahai, ayaizire kufa, akanyampe.

3132. Wagutemera mbali gwinamire

3133. Wagwa otaragile nkenjura.

3134. Wagwera ensimbu omu matore

3135. Wahendekelera aha kitakuhendekeire nk’omuyaga niguhekelera aha ibare.

3136. Wahiga limoi, wayeta omwana Irungu.

3137. Wahulira buligi ekamisa, watwekayo enumi.

3138. Wahurira Burigi ekamisa watwekayo enumi.

3139. Waijuka kweshweka nibukya!


3140. Waita akasa limoi, waruka omwana Irungu.

3141. Waitina oruhira, wakuratirwa enabi omuyonga.

3142. Waizira kimoi nka nyina Kimogore. 

3143. Wajuma akainami, orwabyo rugwa kubi.

3144. Wajunza ebilenge bina abali.

3145. Wakora ebibira nkorwihura.

3146. Wakora, eba ya bona; Baiguta eba yo omoi.

3147. Wakunamira mbali orugire nlo orwongu.

3148. Walalayo nka abaga omukirai.

3149. Walya enkombo, wachweka nka N na N.

3150. Walya obuguzi n’obugurwa.

3151. Walya obuguzi no obugurwa.

3152. Wambyara mbagara.

3153. Wampembera ogewo Nkwere yahembeire Bazira.

3154. Wanaga emikono omu nyorozi!

3155. Wandaba omu nda nka eibambwe.

3156. Wandasha owa Ndabaga.

3157. Wandemba nk owe elisho limoi ati: nkira owa agabiri okubona.

3158. Wandemba: tindya; nakulemba: tinagira.

3159. Wandigasa orwembwa orwente rubaba.

3160. Wandumika ekitatematemire.

3161. Wanta amaizi omu mutwe, otamoise.

3162. Wanyamba okwo omwirima gwamba omumizi.

3163. Wanyeta ntaina mutima munda nk’ekikale.

3164. Wanyora juba, wakira abo bilayoire.

3165. Waruga Kaziro wagwa Nyakutebwa.

3166. Washaba ashabire, watahy amainaro.

3167. Washaba engonzi omu bagumba.

3168. Washaba owa waimere nomanya akebwa.

3169. Washakuza okwo nobona amajutai, nonaga omu bwazi.

3170. Washemera enyuma nke ekishenshe, omu nda bikunyere.

3171. Washungwa abagenyi balaire.

3172. Wasiga ayakutema, warwanisa ayakutoneka.

3173. Wasiga kulya wagya kweyaga?

3174. Wasirika obubandwa washobora eilaru.

3175. Watema Rwakinyetera, amajumba gaijura enju.

3176. Watunga elya nkazebona.

3177. Watwara amaizi aha ngezi.

3178. Wayamba nko okwo omwilima gwamba omuzi.

3179. Wayayana nka asiiga owa mbele!

3180. Wayega amalyamparane ataina gashemba mutwe.

3181. Wayega eirunga juba watwara endasho omu maarwa.

3182. Wayegonza nka ayeyonka!

3183. Wayeitila ekitakeitile nk’omuyaga nigweitila eibare.

3184. Wayenda nka ahoyera omu mwilima.

3185. Wayeragulira ekibi nka Mujaka.

3186. Wayeraza omu gati otaina kifumbata.

3187. Wayesiga wenai, waybwa okutwi.

3188. Wayetuma kabili nka ayejuna omunju!

3189. Wayetuma kabili nka ayeyonka!

3190. Wayeyokeza enkonjwai, wahiyaho eyo obwokya.

3191. Wayokya oruhira, wakwatirwa enobi omuyonga. 

3192. Wayokya oruhirai, wakwatirwa enabi omuyonga.


3193. Wayotera ekiimbo obuburwa nkwi. 

3194. Wegonga, olyeyonka.

3195. Wekambulira nka ekijoka.

3196. Wekaze nka abakazi.

3197. Wekaze nka abashaija.

3198. Wekebuke.

3199. Wekome ogume taliho alakujweka otataireho gawe.

3200. Wenanka omu buhere, okwo bulashalirirwa.

3201. Y’embuzi ti yante aba alireho.

3202. Yaba naija kukwita yakulemaza oti Mungu tanyenda.

3203. Yaileta agaruka enkanga eli bushai.

3204. Yaiyaho kimo nka Balingira.

3205. Yakuba atali iwe, ekwasa ebishonai.

3206. Yombeka mpango takuteraho muganda.

3207. Zabura bwankyai, oti: bwaigoro ndatoisa.

3208. Zagwa mbali batailya.

3209. Zakuba ibanza, eza amahereruka ishasa.

3210. Zakulya ezalire nyamihanda endogo.

3211. Zaraha oti ninkafe!

3212. Zibizibi, akashwerwa Katutwarane.

3213. Ziita arashweirwe. 

3214. Zikantela, alya ebihoro.

3215. Zitula ili nte, zitaha ili nyama.

3216. Zona mbwa, ajumire na nyinayo.

